Ολοκληρώθηκε χθες το πρώτο στάδιο της προετοιμασίας της Εθνικής Ανδρών - greekhandball.com\nHome / ΕΘΝΙΚΕΣ ΟΜΑΔΕΣ / ΕΘΝΙΚΗ ΑΝΔΡΩΝ / ΚΩΣΤΑΚΙΔΗΣ Π. / ΜΠΟΥΚΟΒΙΝΑΣ / Ολοκληρώθηκε χθες το πρώτο στάδιο της προετοιμασίας της Εθνικής Ανδρών\ngreekhandball.com December 31, 2015 ΕΘΝΙΚΕΣ ΟΜΑΔΕΣ, ΕΘΝΙΚΗ ΑΝΔΡΩΝ, ΚΩΣΤΑΚΙΔΗΣ Π., ΜΠΟΥΚΟΒΙΝΑΣ\nδύσκολη. Ξέρουμε ότι μας θεωρούν το αουτσάιντερ, αλλά εμείς πιστεύουμε ότι μπορούμε να κάνουμε κάτι καλό σε αυτούς τους αγώνες και γιατί όχι να μην διεκδικήσουμε την πρόκριση. Δεν έχει τελειώσει κάτι, είναι τέσσερα παιχνίδια που αν τα κερδίσουμε θα έχουμε σοβαρές πιθανότητες.\nΗ προετοιμασία κυλάει πολύ καλά, έχουμε και τα φιλικά που πιστεύω θα μας βοηθήσουν. Για κάθε αθλητή είναι τιμή να φοράει το εθνόσημο και το έχω πει πολλές φορές ότι στόχος μου είναι να βελτιώνομαι συνεχώς για να έχω μια σταθερή παρουσία στην Εθνική».\nΑπό την πλευρά του ο αριστερός εξτρέμ Παντελής Κωστακίδης είπε: «Όλα τα παιδιά που είμαστε εδώ έχουμε διάθεση και όρεξη. Όλοι θέλουμε την διάκριση, οι απαιτήσεις είναι μεγάλες και ο στόχος δύσκολος. Σίγουρα όπως φαίνεται και από την βαθμολογία είμαστε σε μειονεκτική θέση, αλλά εμείς θα παλέψουμε και θα δώσουμε το 100% για να πάρουμε το θετικό αποτέλεσμα σε κάθε παιχνίδι που απομένει μέχρι την ολοκλήρωση των προκριματικών».\nΟλοκληρώθηκε χθες το πρώτο στάδιο της προετοιμασίας της Εθνικής Ανδρών Reviewed by greekhandball.com on December 31, 2015 Rating: 5


Είναι αλλού... - Η ΝΕΑ ΕΡΥΘΡΑΙΑ online\nΣαν να είναι αλλού. Ο λόγος για τους υποψήφιους στις επερχόμενες δημοτικές εκλογές που πολιτεύονται, μέχρι στιγμής τουλάχιστον, λες και οι πόλεις μας δεν είναι τμήμα της ελληνικής ενδοχώρας, αλλά προάστια της Κοπεγχάγης.\nΜήπως ο συμπολίτης μας πρωθυπουργός, μας έκανε «Δανία του Νότου», όπως προεκλογικά είχε στόχο, και δεν το έχουμε καταλάβει;\nΕφημερίδες, περιοδικά, μπλογκ, οι καθημερινές συζητήσεις, ακόμα και τα… όνειρα των Ελλήνων, έχουν στοιχειώσει από το φάντασμα της οικονομικής κρίσης.\nΗ συνταγή του «Μνημονίου» που ακολουθεί πιστά η κυβέρνηση, οδηγεί την οικονομία σε βαθιά ύφεση.\nΜαγαζιά κλείνουν ακόμα και σε εύπορες περιοχές σαν τη δική μας (βλέπε ρεπορτάζ σελ 24).\nΟι άνεργοι έφτασαν το 1.000.000, οι εργαζόμενοι στον ιδιωτικό τομέα βλέπουν τους μισθούς τους να εξισώνονται προς τα κάτω (στόχος τα 580 ευρώ για όλους) και στο δημόσιο τομέα να μειώνονται ακόμα και κατά 30%.\nΚαθηγητές δεν διορίζονται, γιατροί δεν πληρώνονται εφημερίες, τα νοσοκομεία δεν μπορούν να προμηθευτούν τα αναγκαία για να λειτουργήσουν στοιχειωδώς.\nΌλο και περισσότεροι συμπολίτες μας φτάνουν στα όρια της επιβίωσης και δεν είναι σίγουρο αν το χειμώνα θα τα καταφέρουν αφού ετοιμάζεται νέα φοροεπιδρομή με ΦΠΑ και πετρέλαιο θέρμανσης.\nΌλο και περισσότεροι οδηγούνται στην εγκληματικότητα σαν λύση μπροστά στα αδιέξοδά τους\nΚαι οι δήμοι; Οι παιδικοί σταθμοί κλείνουν ο ένας μετά τον άλλον, αδυνατώντας να εξυπηρετήσουν τη ζήτηση, το προσωπικό μειώνεται σε όλες τις υπηρεσίες, αφού συμβασιούχοι δεν προσλαμβάνονται, από 1.1.2011, προβλέπεται πογκρόμ απολύσεων με την εφαρμογή του «Καλλικράτη».\nΤα βλέπω μαύρα; Μπα, από το 2011 τα πράγματα θα γίνουν πιο μαύρα, αφού με το Μνημόνιο-2, η τοπική αυτοδιοίκηση θα βρίσκεται στην πρώτη γραμμή των περικοπών.\nΠροφανώς αυτή η ζοφερή κατάσταση δεν είναι ορατή διά γυμνού οφθαλμού από πολλοούς εκ των υποψηφίους.\nΨάχνουμε σε προκηρύξεις, ανακοινώσεις, δηλώσεις, συνεντεύξεις να βρούμε τη λέξη «μνημόνιο» και απουσιάζει.\nΠερισσεύουν οι υποσχέσεις, όταν από Γενάρη, το μόνο σίγουρο είναι, ότι τίποτα από αυτά δεν θα μπορεί να πραγματοποιηθεί αφού το «μνημόνιο» θα τα απαγορεύει. Εκτός και αν αυξηθούν τα δημοτικά τέλη και δοθούν τοπικές υπηρεσίες σε ιδιώτες. Αυτά όμως ουδέποτε αναφέρονται προεκλογικά αν και τις περισσότερες φορές πραγματοποιούνται μετεκλογικά.\nΚαι ενώ οι υποψηφιότητες στους δήμους καθημερινά αυξάνουν, η ομοιότητες στον πολιτικό λόγο που εκφέρει η συντριπτική πλειοψηφία μοιάζει κοινότυπη έως τυποποιημένη. Κουβέντα για το πάπλωμα, δηλαδή την πολιτική του «μνημονίου», που οδηγεί στην κατεδάφιση του κοινωνικού κράτους και μέσω του «Καλλικράτη» μετατρέπει τους δήμους σε μια αποκεντρωμένη υπηρεσία του κράτους, μακριά από τους πολίτες.\nΣε όλους αυτούς του υποψηφίους η πολιτική της κυβέρνησης έχει βρει θαυμάσιους σιωπηλούς υποστηριχτές κι ας μην κατέρχονται με τη στήριξη της κυβερνώσας παράταξης. Ο καβγάς γίνεται για τις καρέκλες μιας εξουσίας, της οποίας η πολιτική είναι σε μεγάλο βαθμό προδιαγεγραμμένη και κανένας δεν έχει την πρόθεση να αναμετρηθεί μαζί της.\nΑλλά και αυτοί που είναι στα λόγια αντίθετοι με την πολιτική του «μνημονίου» βρίσκονται μάλλον αλλού, αφού είτε απασχολούνται με το πως θα δικαιωθούν για τις βεβαιότητές τους, είτε πως θα αποδείξουν, ότι «από αυτούς καλύτερους η πλάση δεν έχει ματαβγάλει».\nΠροηγούμενο άρθροΣυνεργασία Δήμου Κηφισιάς ? ΧΑΝ\nΕπόμενο άρθρο«Γι? αυτό λοιπόν εγώ δεν θα ψηφίσω…»


Ένα σημαντικό μυθιστόρημα μεγάλης πνοής, από τα έργα που κυριάρχησαν στη λογοτεχνία το δεύτερο μισό του περασμένου αιώνα, το «Αλεξανδρινό Κουαρτέτο» αποτελείται από τέσσερα μέρη εκ των οποίων τα τρία πρώτα, καθώς μας διευκολύνει στο προλογικό του σημείωμα ο ίδιος ο συγγραφέας, «συνδέονται διαπλεκόμενα –όντας συμπληρωματικά μεταξύ τους– και όχι κατ’ ακολουθίαν». Το τέταρτο και τελευταίο μέρος προοριζόταν από τον συγγραφέα να «λειτουργήσει ως συνέχεια». Το έργο αυτό, που από τον όγκο του και μόνο γίνονται φανερές οι φιλοδοξίες του, ο Ντάρελ άρχισε να το γράφει όταν εγκαταστάθηκε στην Προβηγκία. Το πρώτο βιβλίο της σειράς φέρει τον τίτλο Τζάστιν (Ιουστίνη). Αφηγητής του πρώτου μέρους είναι ο νεαρός, γι’ αυτό και ευεπίφορος στις εκπλήξεις, συγγραφέας Ντάρλι, ο οποίος είναι βασικός πρωταγωνιστής του μύθου. Κυρίαρχη φιγούρα, η Τζάστιν, μια παράφορη Εβραία, μαζί με τη Μελίσα, τη χορεύτρια, και τον τραπεζίτη Νεσίμ. Στη συνέχεια, ο Μπαλτάζαρ, με το επιστημονικό του κύρος (είναι γιατρός), θα αντικαταστήσει τη φωνή του αφηγητή και, με τη σταθερότητα του ανθρώπου ο οποίος έχει κατασταλαγμένες απόψεις, θα βάλει σε τάξη τις αμφιβολίες του Ντάρλι αναθεωρώντας κατ’ αυτό τον τρόπο το πρώτο μέρος. Τα Moeurs του Αρναούτη λειτουργούν ψυχαναλυτικά πάνω στην εμβληματική προσωπικότητα της Τζάστιν. Στο τρίτο βιβλίο αναλαμβάνει ο απρόσωπος αφηγητής, αυτός δηλαδή που γνωρίζει τα πάντα. Σε αυτό το μέρος προκύπτουν πολιτικά και ιστορικά θέματα και ταυτόχρονα κάνουν την εμφάνισή τους νέα πρόσωπα, όπως ο Μαουντόβιλ, που χαρίζει και τον τίτλο στο τρίτο βιβλίο, καθώς και ο Ναρούζ και ο Φάλταους. Στο τέταρτο μέρος «Κλέα» εμφανίζεται ο Ντάρλι σαφώς ωριμότερος, και περισσότερο οξύνους. Μέσα σ’ όλα αυτά, βασική ηρωίδα, η πόλη της Αλεξάνδρειας, με το μεγαλείο και τη βαθύτητα της παρακμής της, πολύ Ελλάδα, ο Κ. Καβάφης και όλη η μεταβατική και εξόχως ενδιαφέρουσα περίοδος του Μεσοπολέμου που θα καταλήξει στη σφαγή του Δευτέρου Παγκοσμίου Πολέμου.\nΣυγγραφέας της παρακατιανής ζωής, ο Δημητρίου διαλέγει και σ’ αυτή τη συλλογή διηγημάτων του για ήρωές του ανθρώπους χτυπημένους από μια μοίρα στραβή. Τους τοποθετεί στην ύπαιθρο και στην πόλη, με τα χαρακτηριστικά τους που έρχονται σε σύγκρουση, θαρρείς, με το τοπίο και τον υπόλοιπο κόσμο, λες και είναι ξωτικά, πλάσματα ενός κακού ονείρου, που από την καθημερινότητά τους έχει αποκλειστεί η ελπίδα. Μέσα από τρυφερές και τρέχουσες ιστορίες, όπου το ζητούμενο τις περισσότερες φορές είναι η αγάπη, η στοργή, θα έλεγε κανείς, η κανονικότητα, αυτό το μέσο αίσθημα που διεκδικούν όλοι οι άνθρωποι από τη ζωή τους, καταφέρνει να πλέκει έναν πραγματικό εφιάλτη, όπου η κυριαρχία των ενστίκτων κάνει τους ταπεινούς ήρωες τραγικά πρόσωπα. Η διήγηση είναι ζυγιασμένη, ευρηματική και μας μεταφέρει σε μιαν ατμόσφαιρα νοσηρότητας, σ’ ένα περιβάλλον άβολο για «κανονικούς» ανθρώπους. Και σε αυτό του το βιβλίο, όπως και στα προηγούμενα, κυριαρχεί η αφοσίωση του συγγραφέα στα σκοτεινά ένστικτα• το βασίλειο της ασχήμιας γίνεται έμμονη ιδέα και κυριαρχούν οι εντάσεις. Ο Δημητρίου αφηγείται ωραία, συμπυκνωμένα, με αφαιρέσεις. Στα περισσότερα διηγήματα αυτό που υπονοείται, αυτό που αποσιωπάται, κάθε τι που απουσιάζει γίνεται παρόν μέσα από μια παρελκόμενη αίσθηση. Πρόκειται για μια σειρά απλών ιστοριών, που η επινοητικότητα και η ευαισθησία του συγγραφέα τα μετατρέπει σε μοναδικά συμβάντα. Η αποσπασματικότητα των επεισοδίων της ζωής απλώνει τα χαρίσματά της εκεί που τα ζύγια επιτρέπουν στον αφηγητή την υπέρβαση που επιδιώκει.\nΘα μπορούσε να ισχυριστεί κανείς ότι το πολυσέλιδο αυτό μυθιστόρημα δεν είναι παρά μια ελεύθερη αυτοβιογραφική εκδοχή της ζωής του συγγραφέα. Ο Μπολάνιο πριν απ’ όλα ταυτίζεται με τους αλλόκοτους ήρωές του, με το να μην τον κρατάει κανένας τόπος. Ο ίδιος γεννήθηκε στη Χιλή και βρέθηκε σε μικρή ηλικία, μαζί με την οικογένειά του, μετανάστης στην Πόλη του Μεξικού. Σε ηλικία δεκαπέντε ετών εγκατέλειψε τις εγκύκλιες σπουδές του προκειμένου να γίνει δημοσιογράφος. Από τότε η ζωή του έγινε συνώνυμο της περιπλάνησης. Στους «Άγριους ντετέκτιβ», έργο που εκδόθηκε μόλις πέντε χρόνια πριν τον θάνατό του από κίρρωση του ήπατος σε νοσοκομείο της Βαρκελώνης, δυο ποιητές ιδρύουν στην Πόλη του Μεξικού το κίνημα του «ενστικτορεαλισμού». Αυτό χρονικά συμβαίνει τη δεκαετία του 1970 και το σκεπτικό είναι να χρωματίσουν με την ποικιλότητα της ποίησης τη σκοτεινή πραγματικότητα της ζωής. Οι πρακτικές τους μοιάζουν πολύ με αυτές των υπερρεαλιστών. Το σκηνικό μέσα στο οποίο κινούνται ο Αρτούρο Μπελάνο και ο Ουλίσες Λίμα είναι φορτωμένο με σύννεφα μαριχουάνας, με υγρασία από την τεκίλα και εξωφρενικό από την πολυμορφία των χαρακτήρων, που μοιάζουν να ξεθάφτηκαν από ένα απίθανο εργαστήρι της πραγματικότητας. Αυτός ο γεμάτος πάθος και ονειροπολήσεις μικρόκοσμος δίνεται μέσα από μια δαιδαλώδη περιπλάνησή του ανά τον κόσμο και μοιάζει σαν ένα ποιητικό ξέσπασμα, ένα ανατρεπτικό μανιφέστο που γράφεται με τις ζωές κι όχι με το μελάνι. Στην ουσία, ο συγγραφέας επιστρέφει στα χρόνια της δικής του αθωότητας, ξαναζώντας τις εντάσεις της μέσα από τις περιπέτειες των ηρώων του.\nΜετάφραση: Στεργία Καββάλου\nΈνα ενδιαφέρον νουάρ, πρώτον γιατί εκτυλίσσεται στο Τελ Αβίβ, δίχως να στηρίζεται στις «πλάτες» της Μοσάντ και, δεύτερον, γιατί καταφέρεται με αποκαλυπτικό τρόπο ενάντια στον θρησκευτικό φανατισμό που τόσο ακριβά έχει πληρώσει η ευρύτερη περιοχή. Συγγραφέας αυτού του νουάρ μυθιστορήματος είναι ένας ισραηλινός δημοφιλής δημοσιογράφος της τηλεόρασης, που δεν διστάζει να αποκαλύψει μέσα από αυτή την αστυνομική ιστορία το δυσάρεστο πρόσωπο της χώρας του, όπως αυτό εκπροσωπείται από τους φανατικούς και πανίσχυρους ραβίνους. Όλα ξεκινούν όταν μια ευκατάστατη κυρία βασανίζεται από τη σχεδόν πάντα βάσιμη γυναικεία υποψία ότι ο άντρας της την απατά. Στην απόγνωσή της δεν διστάζει να προστρέξει στη βοήθεια ενός ιδιωτικού ντετέκτιβ, του Τζος Σίρμαν, ο οποίος διαθέτει άπλετο ελεύθερο χρόνο, μιας και οι υποθέσεις δεν φαίνεται να του περισσεύουν. Καθώς πιάνει δουλειά και αρχίζει την παρακολούθηση του άπιστου συζύγου, οι συγκυρίες τον ρίχνουν πάνω σε μια λιπόθυμη κοπέλα, που όπως όλα δείχνουν, έχει πέσει θύμα βιασμού. Με τα πολλά, ο συμπαθής Τζος ανακαλύπτει ότι το θύμα είναι κόρη ενός πανίσχυρου ορθόδοξου ραβίνου. Εδώ τα πράγματα αρχίζουν να παίρνουν μια άλλη τροπή από αυτή της απλής υπόθεσης που είχε αναλάβει ο ιδιωτικός αστυνομικός. Στο φως έρχονται ύποπτες όσο και ανίερες διασυνδέσεις ανάμεσα στους ραβίνους και τους χρηματιστές, αλλά και τον υπόκοσμο της τελευταίας υποστάθμης. Το βιβλίο αποκτά πολιτικές και κοινωνικές διαστάσεις, καθώς καταγγέλλει ξεκάθαρα τον θρησκευτικό φανατισμό, την απληστία και την υποκρισία, κατατάσσοντας τους θρησκευτικούς ταγούς της κοινωνίας στους κοινούς εγκληματίες.\nΌλοι πια γνωρίζουμε ότι η τύχη της διακυβέρνησης αυτού του κράτους, από την ίδρυσή του έως και τις μέρες μας, ήταν άρρηκτα δεμένη, με τον ένα ή τον άλλο τρόπο, με διάφορες κατά καιρούς προστάτιδες δυνάμεις, όπως κομψά έχει επικρατήσει να τις ονομάζουμε. Η πολιτική τους απέναντι στα εσωτερικά και εξωτερικά μας ζητήματα σε πολλές περιόδους δυστυχώς αποδείχθηκε καθοριστική. Ο παρών τόμος παρουσιάζει, μέσα από τις υπάρχουσες πηγές, τις εξωτερικές σχέσεις της χώρας μας με τις Μεγάλες Δυνάμεις και τα Βαλκάνια, γεωγραφική περιοχή που πάντα κρατούσε αμείωτο το ενδιαφέρον των μεγάλων. Ο χρονικός ορίζοντας που εξετάζεται αρχίζει από το 1928 και ολοκληρώνεται το 1932, δηλαδή εξετάζει τις διεθνείς σχέσεις μας επί πρωθυπουργίας Ελευθερίου Βενιζέλου. Τις επιλογές του Εθνάρχη στα μεγάλα ζητήματα της εποχής του θέτει υπό το φως της σύγχρονης έρευνας ο καθηγητής Δημήτρης Ακριβούλης, μελετώντας το διεθνές περιβάλλον. Στην επίμαχη περίοδο, κυρίαρχα θέματα ήταν η υπογραφή του ελληνοϊταλικού συμφώνου και η διαχείριση της παγκόσμιας οικονομικής κρίσης. Την εποχή εκείνη μάλιστα, όπως μαθαίνουμε, συζητήθηκε θεσμικά η ιδέα μιας ευρωπαϊκής ομοσπονδίας, θέτοντας έτσι τις βάσεις για την καλλιέργεια και εξέλιξη της ευρωπαϊκής ιδέας. Στο πλαίσιο της κυβερνητικής τετραετίας του Βενιζέλου εξετάζονται οι διμερείς και πολυμερείς συμφωνίες στον χώρο της Βαλκανικής, επιβεβαιώνοντας ακόμη μια φορά ότι η Ιστορία επαναλαμβάνεται ακούραστα, μιας και στις μέρες μας προωθείται σε ευρωπαϊκό πλαίσιο η λεγόμενη διαβαλκανική συνεργασία. Με την ευκαιρία σημειώνουμε ότι η παρούσα μελέτη υποβλήθηκε το 1995 στον ετήσιο διαγωνισμό της Βουλής των Ελλήνων στη μνήμη του Ελευθερίου Βενιζέλου αποσπώντας το δεύτερο βραβείο.


ΠΑΙΔΙΚΑ ΧΑΜΟΓΕΛΑ: Ο ΕΛΛΗΝΟΪΤΑΛΙΚΟΣ ΠΟΛΕΜΟΣ ΤΟΥ 1940\nΟ ΕΛΛΗΝΟΪΤΑΛΙΚΟΣ ΠΟΛΕΜΟΣ ΤΟΥ 1940\nΟ πόλεμος αυτός ήταν το αποτέλεσμα της επεκτατικής πολιτικής του φασιστικού καθεστώτος του Μπενίτο Μουσολίνι που είχε εγκαθιδρύσει στην Ιταλία. Στα μέσα του 1940, ο Μπενίτο Μουσολίνι, έχοντας ως πρότυπο τις κατακτήσεις του Αδόλφου Χίτλερ, θέλησε να αποδείξει στους Γερμανούς συμμάχους του Άξονα ότι μπορεί και ο ίδιος να οδηγήσει την Ιταλία σε ανάλογες στρατιωτικές επιτυχίες. Η Ιταλία είχε ήδη κατακτήσει την Αλβανία από την άνοιξη του 1939, καθώς και πολλές βρετανικές βάσεις στην Αφρική -όπως τη Σομαλιλάνδη- το καλοκαίρι του 1940, αλλά αυτές δεν ήταν επιτυχίες ανάλογες αυτών της ναζιστικής Γερμανίας. Ταυτόχρονα, ο Μουσολίνι επιθυμούσε να ισχυροποιήσει τα συμφέροντα της Ιταλίας στα Βαλκάνια, που ένοιωθε ότι απειλούνταν από τη γερμανική πολιτική από τη στιγμή που η Ρουμανία είχε δεχθεί τη γερμανική προστασία για τα πετρελαϊκά της κοιτάσματα.\nΤις πρώτες πρωινές ώρες της 28ης Οκτωβρίου του 1940, ο Ιταλός Πρέσβης στην Αθήνα, Εμμανουέλε Γκράτσι επέδωσε ιδιόχειρα στον Έλληνα Πρωθυπουργό Ιωάννη Μεταξά, στην οικία του δεύτερου, στην Κηφισιά, τελεσίγραφο, με το οποίο απαιτούσε την ελεύθερη διέλευση του ιταλικού στρατού από την ελληνοαλβανική μεθόριο, προκειμένου στη συνέχεια να καταλάβει κάποια στρατηγικά σημεία του ελληνικού βασιλείου (λιμένες, αεροδρόμια κ.λπ.), για τις ανάγκες ανεφοδιασμού και άλλων διευκολύνσεών του για τη μετέπειτα προώθησή του στην Αφρική. Μετά την άρνηση του Πρωθυπουργού (το περίφημο «ΟΧΙ»), ιταλικές στρατιωτικές δυνάμεις άρχισαν τις στρατιωτικές επιχειρήσεις εισβολής στην Ελλάδα.\nΑξίζει να σημειωθεί στο σημείο αυτό, ότι ανεξάρτητα των όσων έχουν γραφεί κατά καιρούς σε διάφορα έντυπα, ο πόλεμος αυτός δεν ήταν αιφνίδιος. Η επίδοση του τελεσιγράφου αναμενόταν ήδη από ημέρα σε ημέρα, η δε ημερομηνία αυτή της επίδοσης θεωρούνταν η πλέον πιθανή, δεδομένου ότι αποτελούσε Εθνική Επέτειο του φασισμού στην Ιταλία από το 1925. Αλλά και από ένα τεράστιο δίκτυο πληροφοριών που είχε αναπτυχθεί τότε, σε συνδυασμό με διάφορα γεγονότα, όπως αναφέρονται παρακάτω, οδηγούσαν με απόλυτη ακρίβεια την επερχόμενη πολεμική σύγκρουση, κατά την οποία η Ελλάδα βρέθηκε τουλάχιστον έτοιμη να την αντιμετωπίσει.\nΟ ελληνικός στρατός αντεπιτέθηκε και ανάγκασε τον ιταλικό σε υποχώρηση και μέχρι τα μέσα Δεκεμβρίου, σχεδόν το ένα τέταρτο του εδάφους της Αλβανίας είχε καταληφθεί από τους Έλληνες. Η αντεπίθεση των Ιταλών, το Μάρτιο του 1941, απέτυχε, με κέρδος μόνο μικρές εδαφικές εκτάσεις στην περιοχή της Χειμάρρας. Τις πρώτες μέρες του Απριλίου, με την έναρξη της γερμανικής επίθεσης, οι Ιταλοί ξεκίνησαν και αυτοί νέα αντεπίθεση. Από τις 12 Απριλίου ο ελληνικός στρατός άρχισε να υποχωρεί από την Αλβανία, για να μην περικυκλωθεί από τους προελαύνοντες Γερμανούς. Ακολούθησε η συνθηκολόγηση με τους Γερμανούς, στις 20 Απριλίου και με τους Ιταλούς, τρεις μέρες αργότερα, οι οποίες περαίωσαν τυπικά τον ελληνοϊταλικογερμανικό πόλεμο.\nΗ απόκρουση της ιταλικής εισβολής αποτέλεσε τη πρώτη νίκη των συμμάχων κατά των δυνάμεων του Άξονα στη διάρκεια του Β' Παγκοσμίου Πολέμου και ανύψωσε το ηθικό των λαών στη σκλαβωμένη Ευρώπη. Πολλοί ιστορικοί υποστηρίζουν ότι, η νίκη των Ελλήνων επηρέασε την έκβαση ολόκληρου του πολέμου, καθώς υποχρέωσε τους Γερμανούς να αναβάλουν την επίθεση κατά της Σοβιετικής Ένωσης, προκειμένου να βοηθήσουν τους συμμάχους τους Ιταλούς που έχαναν τον πόλεμο με την Ελλάδα. Η καθυστερημένη επίθεση τον Ιούνιο του 1941, ενέπλεξε τις γερμανικές δυνάμεις στις σκληρές συνθήκες του ρωσικού χειμώνα, με αποτέλεσμα την ήττα τους στη διάρκεια της Μάχης της Μόσχας.\nΕΤΙΚΕΤΕΣ: 28η ΟΚΤΩΒΡΙΟΥ 1940, ΒΙΝΤΕΟ\nΔΕΛΦΙΝΑΚΙ Σάββατο, 27 Οκτωβρίου, 2012\nχρόνια πολλά στην αγαπημένη μου Ελλάδα\nκαι εδώ στη Κϋπρο γιορτάζουμε την επέτειο αυτή\nΑγαπημένο Δελφινάκι, σ' ευχαριστούμε για τις ευχές σου! Στέλνουμε την αγάπη μας στην πανέμορφη Κύπρο μας!\nαγκαθι Σάββατο, 27 Οκτωβρίου, 2012\nΧρόνια πολλά κι εύχομαι να κερδίσουμε κι αυτόν τον οικονομικό πόλεμο που μας κήρυξαν!


Γαλλικές προεδρικές εκλογές: το «σόου τεράτων» και η Αριστερά - Αποψεις | RED LINE\nRED LINE › Ελλαδα › Αποψεις › Γαλλικές προεδρικές εκλογές: το «σόου τεράτων» και η Αριστερά\nΓαλλικές προεδρικές εκλογές: το «σόου τεράτων» και η Αριστερά\n2016-11-30 00:30:41 EEST\nΟι διεργασίες των κομμάτων ενόψει των προεδρικών εκλογών του 2017 γίνονται στο φόντο της δημοσκοπικής ανόδου του Εθνικού Μετώπου, με την παρουσία της Λεπέν στο δεύτερο γύρο να θεωρείται αυτήν τη στιγμή δεδομένη. Ήταν ήδη τρομακτικό η προεκλογική συζήτηση στη Γαλλία να γίνεται με όρους «ποιος θα σταθεί απέναντι στη Λεπέν». Αλλά η ζοφερή εικόνα δεν σταματά εκεί.\nΤελικά το χρίσμα της γαλλικής Δεξιάς για τις προεδρικές εκλογές κέρδισε άνετα ο Φρανσουά Φιγιόν. Πρόκειται για τον εκφραστή ενός σκληρού μίγματος που συνδυάζει τον πιο άγριο και ξεδιάντροπο νεοφιλελευθερισμό με ακραίες συντηρητικές θέσεις στα κοινωνικά ζητήματα.\nΟ Φιγιόν είναι θαυμαστής της Μάργκαρετ Θάτσερ, δηλώνει έτοιμος «να πει την αλήθεια στη Γαλλία και να την αλλάξει ριζικά» και στο πρόγραμμά του έχει κεντρική θέση η απόλυση 500-600 χιλιάδων δημοσίων υπαλλήλων κατά την θητεία του (πλειοδοτώντας απέναντι στους εσωκομματικούς του αντιπάλους) και η οριστική κατάργηση του 35ωρου. Υποστηρίζει την αύξηση των ορίων συνταξιοδότησης στα 65 χρόνια. Ενώ θεωρεί τη Γαλλία «χρεοκοπημένη» και ορκίζεται στο όνομα των «ισοσκελισμένων προϋπολογισμών», σκοπεύει να καταργήσει τον φόρο επί του πλούτου (και υπόσχεται 40 δισ. φοροαπαλλαγές για τις εταιρίες). Το πολιτικό ρεύμα του Φιγιόν περιγράφεται συνοπτικά από τις δηλώσεις ενός ψηφοφόρου του (ταγματάρχη του γαλλικού στρατού) στο Παρίσι: «Είμαστε στην κατάσταση που ήταν η Βρετανία πριν έρθει η Θάτσερ. Χρειαζόμαστε έναν ηγέτη που θα μπορεί να πει όχι στα συνδικάτα και να αντέξει την καταιγίδα».\nΟ Φιγιόν συνοδεύει τον άγριο νεοφιλελευθερισμό με πολιτικές που δύσκολα ξεχωρίζουν από αυτές του Εθνικού Μετώπου. Με τη στήριξη της καθολικής Δεξιάς, εμφανίζεται ως υπερασπιστής των «οικογενειακών αξιών» με ό,τι σημαίνει αυτό για τα δικαιώματα των γυναικών και των ομοφυλοφίλων. Είναι «ισλαμοφάγος», υποστηρίζοντας φανατικά όσα μέτρα κατά των μουσουλμάνων έχουν ψηφιστεί στη Γαλλία και υποσχόμενος ακόμα περισσότερα (από το να σερβίρουν χοιρινό οι σχολικές καντίνες στους μουσουλμάνους μαθητές μέχρι μέτρα εναντίον «υπόπτων για τρομοκρατία» που προκάλεσαν επικρίσεις για «γαλλικό Γκουαντάναμο»). Στην εξωτερική πολιτική, οι δηλώσεις για συνεννόηση με την Ρωσία (του «φίλου» Πούτιν) και συνεργασία με τον Άσαντ στη Συρία, δεν έχουν τίποτε το φιλειρηνικό –αφορούν την «προστασία των χριστιανικών πληθυσμών στη Μέση Ανατολή», ένα ιδεολογικό σχήμα που απειλεί να κάνει με τον πιο κραυγαλέο τρόπο τον «πόλεμο πολιτισμών» επίσημη κρατική πολιτική.\nΕίναι ενδεικτικό της δεξιάς μετατόπισης της πολιτικής συζήτησης, το γεγονός ότι ο Αλέν Ζιπέ εμφανίστηκε ως «μετριοπαθής» και ως… τελευταία ελπίδα του κεντρώου χώρου (ή και προοδευτικών που πήγαν να τον ψηφίσουν στην εσωκομματική κάλπη της Δεξιάς)! Είναι ο ίδιος Αλέν Ζιπέ που ως πρωθυπουργός του Σιράκ προκάλεσε (με την αντιασφαλιστική μεταρρύθμιση) το 1995 την μεγαλύτερη κοινωνική-εργατική έκρηξη μετά το Μάη του 1968 και αποχώρησε ως ο αντιδημοφιλέστερος πρωθυπουργός στην ιστορία της Γαλλίας. Ο Αλέν Ζιπέ που μπορεί να επικρίνει την «βαναυσότητα» της συνταγής του Φιγιόν, αλλά διαφοροποιείται μόνο στην ένταση και την έκταση των μέτρων (πχ. εκατοντάδες χιλιάδες απολύσεις δημοσίων υπαλλήλων, αλλά όχι και 600.000). Ο Ζιπέ που μπορεί σήμερα να μιλά για την «χαρούμενη ταυτότητα» που μπορεί να δημιουργηθεί σε μια πολυπολιτισμική Γαλλία, αλλά έχει μεγάλο παρελθόν οπορτουνισμού και «κωλοτούμπας» σε ζητήματα ρατσισμού (έχει υιοθετήσει θέσεις πιο ακραίες κι από του Εθνικού Μετώπου στο παρελθόν, τις έχει εγκαταλείψει αργότερα κλπ), ανάλογα με το πού φυσάει ο άνεμος και τι πολιτικές επιδιώξεις έχει κάθε φορά. Όπως και να ’χει, ο Ζιπέ ηττήθηκε, με ό,τι σημαίνει αυτό για τις διαθέσεις που επικρατούν στο «λαό της Δεξιάς».\nΤην ίδια ώρα, στο στρατόπεδο της κεντροαριστεράς, όλες οι εξελίξεις συμβαίνουν στο ρυθμό μιας «πασοκοποίησης». Αν επιβεβαιωθούν οι δημοσκοπήσεις, το Σοσιαλιστικό Κόμμα αντιμετωπίζει το ενδεχόμενο μιας ιστορικής εκλογικής κατάρρευσης. Αυτή θεωρείται δεδομένη, αν επιμείνει να διεκδικήσει την επανεκλογή του ο Φρανσουά Ολάντ, ο πιο αντιδημοφιλής πρόεδρος στην ιστορία της Γαλλίας. Αλλά το πιθανότερο είναι πως δεν υπάρχει κάποια υποψηφιότητα ικανή να αντιστρέψει την κατρακύλα (που μπορεί να φέρει τον όποιο Σοσιαλιστή υποψήφιο μέχρι και στην 4ή ή 5ή θέση!).\nΤην πρόθεσή τους να διεκδικήσουν την προεδρία έχουν ανακοινώσει στελέχη της «αριστερής» πτέρυγας του ΣΚ, όπως ο Αρνό Μοντεμπούρ και ο Μπενουά Αμόν, χωρίς να διευκρινίζουν αν θα διεκδικήσουν το χρίσμα στις εσωκομματικές εκλογές ή θα κατέβουν ανταγωνιστικά με το κόμμα. Πρόκειται για στελέχη που πέρασαν όλα τα χρόνια της σοσιαλφιλελεύθερης μετάλλαξης περιοριζόμενα στο να καλούν από συνέδριο σε συνέδριο «το Σοσιαλιστικό Κόμμα να επιστρέψει στις ρίζες του».\nΑπό κει και πέρα, ως εναλλακτική υποψηφιότητα συζητιέται η Σεγκολέν Ρουαγιάλ –που υπήρξε στο πρόσφατο παρελθόν η προσωποποίηση της προσπάθειας μετατροπής του ΣΚ σε «Δημοκρατικό Κόμμα» αμερικανικού τύπου. Και αυτός που καιροφυλακτεί και όσο περνούν οι μέρες πυκνώνει τις δημόσιες παρεμβάσεις του είναι ο πρωθυπουργός Μανουέλ Βαλς. Δεν είναι απλά «ο πρωθυπουργός της κυβέρνησης Ολάντ», που θα αρκούσε από μόνο του ως περιγραφή. Είναι επίσης το στέλεχος που είναι γνωστό ως… «Σαρκοζί των Σοσιαλιστών».\nΚαι φυσικά υπάρχει ο Μανουέλ Μακρόν. Άνθρωπος της αγοράς, με προϋπηρεσία στον Όμιλο Ρότσιλντ, όπου έφτιαξε το όνομά του κλείνοντας μια συμφωνία μεταξύ Nestle και Pfizer που τον έκανε εκατομμυριούχο. Κορυφαίος σύμβουλος του Ολάντ από το 2012 ως το 2014, ανέλαβε υπουργός Οικονομίας στη δεύτερη κυβέρνηση Βαλς από τον Αύγουστο του 2014, για να περάσει χωρίς δεύτερες σκέψεις και δισταγμούς τις νεοφιλελεύθερες «μεταρρυθμίσεις» στα εργασιακά. Ίδρυσε το κίνημα «Εμπρός!» και παραιτήθηκε από την κυβέρνηση για να διεκδικήσει την προεδρία το 2017. Ο νεαρός γιάπης εμπνέεται από πειράματα τύπου «Σιουδαδάνος» στην Ισπανία ή «Ποτάμι» στην Ελλάδα, εμφανιζόμενος ως «ανεξάρτητος» και κατακεραυνώνοντας το «πολιτικό σύστημα». Εκφράζει επίσης την τάση τμημάτων της Δεξιάς να εμφανίσουν τον νεοφιλελευθερισμό ως «αντι-συστημικό»: Υπόσχεται μια «δημοκρατική επανάσταση», η οποία «θα ξεμπλοκάρει τη Γαλλία», για να περιγράψει τον πιο άγριο νεοφιλελευθερισμό που θα ξεριζώσει και τα τελευταία κατάλοιπα κοινωνικού κράτους και εργατικών δικαιωμάτων…\nΔυστυχώς απέναντι σε αυτήν την εικόνα σήψης και δεξιάς μετατόπισης της «κεντρικής πολιτικής σκηνής» (ποιος θυμάται πια το κλίμα του 2012, όταν ο Ολάντ για να μπορέσει να εκλεγεί, υποχρεωνόταν να μιλά προεκλογικά για «πόλεμο στον κόσμο του κεφαλαίου»;) η ριζοσπαστική Αριστερά έχει τα δικά της προβλήματα.\nΟι υποψηφιότητες των δύο οργανώσεων της αντικαπιταλιστικής Αριστεράς, η Αρλέτ Λαγκιγιέ της Εργατικής Πάλης και ο Φιλίπ Πουτού του Νέου Αντικαπιταλιστικού Κόμματος (NPA) κινούνται δημοσκοπικά μεταξύ 0,5 και 2 και μεταξύ 1 και 2,5 αντίστοιχα. Στην περίπτωση του NPA, δημοσκοπήσεις που είχαν γίνει στο παρελθόν με μια υποθετική υποψηφιότητα Μπεζανσενό ανέβαζαν το «ταβάνι» ως το 3%, αναδεικνύοντας πως το πρόβλημα είναι βαθύτερο από την ρηχή αντιπαραβολή του «χαρισματικού Μπεζανσενό» με τον «άχρωμο Πουτού», μια αντιπαραβολή που υποτιμά κατάφωρα και το κοινωνικό-πολιτικό ρεύμα που κρατούσε ψηλά τα ποσοστά της παλιάς LCR, αλλά και τον Φιλίπ Πουτού.\nΤο Αριστερό Μέτωπο πρακτικά δεν υπάρχει πια με τη μορφή μόνιμης πολιτικής συμμαχίας. Η διάλυσή του είχε ως βασική αιτία την επιμονή του ΚΚΓ στην κεντροαριστερή στρατηγική που τορπίλισε το μετωπικό σχήμα, με σημείο καμπής τις τοπικές εκλογές όπου το ΚΚ επέλεξε σε σειρά κεντρικών Δήμων να στηρίξει τους Σοσιαλιστές και να συγκρουστεί με τους συμμάχους του. Ο τρόπος που αντιμετώπισε ο Ζαν Λυκ Μελανσόν την κρίση στις γραμμές της συμμαχίας ήταν αποφασίζοντας «να προχωρήσει μόνος», ανακοινώνοντας την υποψηφιότητά του με το σχήμα «Ανυπότακτη Γαλλία». Οι αρετές του Μελανσόν (που του είχαν δώσει το 11% και το 2012) όπως η απόρριψη της κεντροαριστεράς, η σκληρή πολεμική του ενάντια στο νεοφιλελευθερισμό και τα πολιτικά κόμματα που τον εφαρμόζουν, η προθυμία του να συγκρουστεί με το ευρώ και τις ευρωηγεσίες, η ρητορική του ικανότητα και η τάση του να βάζει ψηλά τον πήχη (από το 2012 έβαζε στόχο να ηγεμονεύσει «η Αριστερά της Αριστεράς» εκτοπίζοντας το Σοσιαλιστικό Κόμμα) του δίνουν διψήφια δημοσκοπικά ποσοστά και τον κάνουν την πλέον «ορατή» ριζοσπαστική επιλογή. Αλλά η καμπάνια του δείχνει να βγάζει στην επιφάνεια και όλες τις προβληματικές πλευρές του: Από έναν ιδιότυπο βοναπαρτισμό (που κορυφώθηκε από όταν αποφάσισε να διεκδικήσει την προεδρία «αυτός με τον γαλλικό λαό») μέχρι το φλερτ του με τον «προστατευτισμό» (καθώς αυξάνονται διαρκώς οι εμφάσεις στην «ισχυρή Γαλλία» στη ρητορική του, ενώ δεν έχουν λείψει και αντιμεταναστευτικά ολισθήματα μετά το ξέσπασμα της προσφυγικής κρίσης) που σταδιακά εξαλείφει στο δημόσιο λόγο τις ισχυρές ταξικές αναφορές που χαρακτήριζαν τον λόγο του το 2012.\nΤο ΚΚΓ, κράτησε ανοιχτή την κεντροαριστερή στρατηγική μέχρι τέλους. Ενώ οι Σοσιαλιστές βυθίζονταν, συγκρουόμενοι με το εργατικό κίνημα και τη γαλλική κοινωνία, κυρίως με τον νόμο Ελ Κομρί, το ΚΚ επέμενε σε «αναζητήσεις κοινής υποψηφιότητας» μέχρι τέλους. Μέχρι πρότινος, υπήρχε στο τραπέζι η συζήτηση αναμονής μέχρι το Γενάρη για να φανεί ποιος θα κερδίσει το χρίσμα των Σοσιαλιστών. Τελικά, το σαββατοκύριακο, τα μέλη αποφάσισαν το κόμμα να στηρίξει «με δική του αυτόνομη καμπάνια» την υποψηφιότητα του Μελανσόν.\nΌ,τι δύναμη συγκεντρώσουν οι υποψηφιότητες στα αριστερά των Σοσιαλιστών θα είναι θετικό νέο. Αλλά σίγουρα άξιζε κάτι καλύτερο από την υπαρκτή εικόνα. Και θα μπορούσε να υπάρξει κάτι καλύτερο, που να κάνει την «πασοκοποίηση» των Σοσιαλιστών ευκαιρία για την ριζοσπαστική Αριστερά, λίγους μήνες μετά το μεγαλειώδες κίνημα ενάντια στον Νόμο Ελ Κομρί. Κάτι τέτοιο θα απαιτούσε να γίνουν βήματα πολύ νωρίτερα (που να σπάνε τον σεχταρισμό, την εγκληματική προσήλωση στην κεντροαριστερά, τις προσωπικές υπερβολικές φιλοδοξίες) για να εμφανιστεί έγκαιρα μετωπικά ο χώρος της «πραγματικής Αριστεράς». Η εξέλιξη της διαλυτικής κρίσης των Σοσιαλιστών κρατά ανοιχτό το ενδεχόμενο να κινηθούν πολύτιμες δυνάμεις προς τα αριστερά ψηφοδέλτια. Αλλά τα πράγματα θα μπορούσαν να είναι πολύ καλύτερα, τη στιγμή που οι προεδρικές εκλογές μετατρέπονται σε «σόου τεράτων»…


ΒΟΤΑΝΑ ΚΑΙ ΥΓΕΙΑ: Εχινάτσεα και άλλα βότανα για ελαφρά εγκαύματα και ήπιας μορφής δερματοπάθειες\nΠολλές φορές τυχαίνει το δέρμα μας να έχει ερεθιστεί από κάποια δερματοπάθεια\nή κάποιο μικρό έγκαυμα να μας έχει δημιουργήσει μικρά έλκη ή μικρές πληγές.\nΜπορεί να έχουμε μικρά σπυριά με πύον ή να έχουμε έκζεμα ή…ή…..\n– Κάνουμε αφέψημα με 10γρ ρίζες εχινάτσεας σε 750μγρ νερό και το πίνουμε μέσα σε μία μέρα.\n– Η εχινάτσεα είναι ένα από τα καταλληλότερα βότανα μαζί με την νερομολόχα για τους δοθιήνες(καλόγερους) του δέρματος,παίρνουμε σκόνη εχινέτσεας και πασπαλίστε την προσβεβλημένη περιοχή του δέρματος.\nΑναρτήθηκε από thalia στις 9:09 μ.μ.\nΕτικέτες δερματικά προβλήματα\nΕχινάτσεα και άλλα βότανα για ελαφρά εγκαύματα και...


Reviews | Page 19 | Metalzone\nΟι Ιταλοί modern metallers Reality Grey κοντεύουν να πιάσουν τα είκοσι χρόνια ύπαρξης και πριν λίγο καιρό κυκλοφόρησαν το μόλις τρίτο τους full length και το κάνουν μονάχοι τους, υπό τον τίτλο ‘’Beneath This Crown’’. Με την βοήθεια της Blood Blast Distribution.\nΕκπληκτική κυκλοφορία ο νέος δίσκος των Images Of Eden. Πάντα τους είχα σε μεγάλη εκτίμηση αλλά νομίζω ότι αυτή τη φορά ξεπέρασαν τον εαυτό τους. Οι Images Of Eden είναι το καλλιτεχνικό παιδί του Gordon Tittsworth αφού έφυγε από τη προηγούμενη μπάντα του το 1998. Ο πρώτος, ομώνυμος,αυτοχρηματοδοτούμενος δίσκος κυκλοφόρησετο 2001 και τα πάντα ανέλαβε ο ίδιος εκτός από τα drums (session μουσικός).\nΟι Eternal Silence είναι μια Ιταλική συμφωνική metal μπάντα από τη Λομβαρδία και ήδη μετράει δεκατρία χρόνια ύπαρξης. Η βάση των Eternal Silence είναι ο Alberto Cassina στη φωνή ο οποίος είναι και κιθαρίστας και βασικός συνθέτης της μπάντας και η Marika Vanni (γυναικεία φωνητικά). Μαζί τους από την αρχή ο μπασίστας Alessio Sessa ενώ ο drummer Davide Massironi προστέθηκε ένα χρόνο μετά. Στην πορεία τους έχουν κυκλοφορήσει ήδη τρεις δίσκους με τους δυο πρώτους να βγαίνουν από τη γνωστή Ιταλική εταιρία Underground Symphony.\nΣαν ηφαίστειο που ξυπνά, που λέει και το άσμα και μαζί με την λάβα πετάγονται και οι τέσσερις καβαλάρηδες της Αποκαλύψεως σε ένα πίνακα ζωγραφικής που κοσμεί το εξώφυλλο το ‘’Forked Tongues’’ των Λονδρεζων Craven Idol. To ‘’Forked Tongues’’ είναι ο τρίτος τους ολοκληρωμένος δίσκος και κυκλοφορεί μέσω της Dark Descent Records. Παίζουν black/thrash και το κάνουν με καύλα, δημιουργικό μεράκι και εκκωφαντικό θόρυβο. Ο Eliran Kantor από το Ισραήλ φιλοτέχνησε το εξώφυλλο και όλο το art work κάνοντας θαύματα ή θα θέτε φέρνοντας, με την τέχνη του, την απόλυτη καταστροφή.\nΣτο παιχνίδι των επανακυκλοφοριών από σχετικά άγωνστες μπάντες του Heavy, Speed, Power και Doom metal των 80ς, έχει μπει και η Πρτογαλική εταιρία Lost Realm Records. Την τελευταία πενταετία ένα πλήθος κυκλοφοριών αγνώστων συγκροτημάτων έχει φτάσει στα αυτιά μου και μάλιστα οι περισσότερες από αυτές μου έχουν αρέσει. Σειρά παίρνουν οι Αμερικανοί melodic metallers, Letchen Grey που δεν κατάφεραν και πολλά στο σύντομο βίο τους. Ξεκίνησαν σαν Sexist το 1982,άλλαξαν το όνομα σε Letchen Gery το 1984 και τελικά ένα χρόνο αργότερα κατάφεραν να κυκλοφορήσουν το πρώτο demo τους.\nΟι Paradise Lost όπως και πολλές άλλες μπάντες που τα μέλη τους ζουν αποκλειστικά από την μουσική που δημιουργούν και κυρίως από την μουσική τους που παίζουν κάνοντας πανευρωπαϊκές και παγκόσμιες περιοδείες. Και τώρα στα χρόνια της χολέρας, του covid 19 οι περιοδείες πήγαν καλιά τους. Και η επιστροφή τους αναβάλετε κάθε χρονιά για την επόμενη. Και πάλι ανάλογα με τους κανόνες που θεσπίζει κάθε πολιτεία για την πάρτη της, δύσκολα θα ξανά δούμε τις περιοδείες όπως τις ξέραμε, θέλαμε, αγαπούσαμε και τώρα τις αναζητούμε.\nLycanthro - Mark of the Wolf\nΑπό τον αγαπημένο μας, για τα metalικά του επιτεύγματα, Καναδά, ακούμε για πρώτη φορά μια νεοσύστατη μπάντα, τους Lycanthro, από το Ontario πιο συγκεκριμένα και το ντεμπούτο full length τους ‘’Mark Of The Wolf’’ το οποίο κυκλοφορεί σε cd μέσω της Θεσσαλονικιώτικης Alone Records. Υπάρχει και ψηφιακά στο bandcamp της μπάντας.\nΑπό τις καλύτερες και σταθερότερες σε κάθε τους βήμα black/thrash μπάντες εκεί έξω είναι οι Γερμανοί Desaster. Υπάρχουν από το 1988 και η δισκογραφική τους πορεία μέχρι σήμερα είναι εκπληκτική. Εννιά ολοκληρωμένοι δίσκοι και άπειρες άλλες κυκλοφορίες. Όσοι μάλισταν τους έχου συναντήσει και συναυλιακά, έχουν πάρει μέρος σε ένα μαραθώνιο ιδρώτα και μετάλλου. Πλήρως απολαυστικοί. Η τετράδα έχει αλλάξει μόνο ως προς τον drummer σε σχέση προς πενταετίας που κυκλοφόρησαν το πολύ καλό ‘’ The Oath of an Iron Ritual’’ στη Metal Blade.\nΟι Αμερικανοί Immortal Guardian διατυμπανίζουν ότι παίζουνSuper Metal και ποιοι είμαστε εμείς να τους χαλάσουμε το χατήρι. Αυτός ο χαρακτηρισμός δεν βγήκε τυχαία... Πίσω στο 2008 όταν ο κιθαρίστας πληκτράς Gabriel Guardian (Gabriel Guardiola) δημιούργησε τη μπάντα και με τη τότε σύνθεση δημιουργούσε eps/demos, η πρώτησοβαρή και επαγγελματική τους δουλειά ήταν το 2011 και είχε ονομαστεί...Super Metal. Στην πραγματικότητα παίζουν Power/Progressive Metal και αν και Αμερικανοί, λοξικοιτούν πολύ προς την Ευρωπαική σκηνή.\nΟι Fractal Universe είναι από την Γαλλία και δημιουργούν πάνω στον καμβά του technical death και στα πρότυπα των συμπατριωτών τους Gogira, όχι των τελευταίων δύο δίσκων, αλλά πολύ περισσότερο στα πρότυπα των Γερμανών Obscura. Οι Fractal Universe είναι μια μπάντα που δημιουργήθηκε την προηγούμενη δεκαετία στο Nansy και το ‘’Boundaries of Reality’’ ep του 2015 ήταν η πρώτη τους κυκλοφορία. Ακολούθησαν δύο full lengths ‘’Engram of Decline’’ του 2017, ‘’Rhizomes of Insanity’’ του 2019 και ένα live album του ‘’Rhizomes Live’’.\nGABRIELE BELLINI - Rebellion Party\nTRICK OR TREAT - NEW ALBUM, CREEPY SYMPHONIES, OUT IN APRIL\nCRYSTAL VIPER TO RELEASE THE LAST AXEMAN MINI-LP IN MARCH


Noel - Christos Bassil | Sigmalive Cooking\nNoel - Christos Bassil\nΟνομάζομαι Νοέλ Χρίστος Μπασσίλ και έχω γεννηθεί και μεγαλώσει στην Λάρνακα. Η αγάπη μου για την μαγειρική ξεκίνησε από νωρίς, στα 12 με 13 μου χρόνια που ήξερα ότι όταν θα μεγαλώσω θέλω να γίνω ένας καταξιωμένος σεφ στον γαστρονομικό χάρτη τις Κύπρου και όχι μόνο. Στο πέρασμα του χρόνου αποφάσισα να πάω στην Τεχνική σχολή Λάρνακας για να ακολουθήσω αυτό που αγαπούσα.\nΣτην συνέχεια φοίτησα στο Intercollege Λευκωσίας στον κλάδο Μαγειρικών Τεχνών. Από 14 χρονών, κάθε καλοκαίρι εργαζόμουν σε διάφορα μαγαζιά (μαγειρεία, ξενοδοχεία, εστιατόρια ακόμη και σε σουβλατζίδικο). Παράλληλα με την σπουδή μου, εργάστηκα στο Le Meridien, ένα από τα μεγάλα ξενοδοχεία της Κύπρου, εκεί οπού άρχισε το μεγαλύτερο πάθος μου για την μαγειρική. Εκεί έβαλα τους πρώτους μαγειρικούς στόχους μου και ο πιο σημαντικός από αυτούς ήταν να ενταχθώ στην Εθνική Ομάδα Μαγειρικής της Κύπρου.\nΤον Φεβρουάριο του 2010 έλαβα μέρος στον πρώτο μου διαγωνισμό μαγειρικής, στην κατηγορία Young Chef Of the Year όπου κατέκτησα τη δεύτερη θέση. Έγινα μέλος στην Εθνική Ομάδα Νέων στην οποία είχα την θέση του Team Captain για 2 χρόνια.\nΜια από τις μεγαλύτερες διακρίσεις που έχει πάρει ποτέ η χώρα μας ήταν το 2014 όπου κερδίσαμε χρυσό μετάλλιο και overall στο Λουξεμβούργο στην κατηγορία Youth Show Cooking Contest. Στη συνέχεια, εντάχθηκα στην Εθνική Ομάδα Μαγειρικής της Κύπρου. Ακολούθως, έλαβα μέρος σε διάφορους παγκοσμίους διαγωνισμούς μαγειρικής με μεγάλες διακρίσεις (Κορέα, Νορβηγία, Ιταλία, Λουξεμβούργο και Γερμανία).\nΣήμερα εργάζομαι στην Pastry Pro – A. Stylianides Co LTD, μια από τις μεγαλύτερες εταιρείες στον επισιτιστικό χώρο της μαγειρικής.\nΓΛΥΚA Καλοκαιρινή τάρτα με εποχιακά φρούτα και... 30 λεπτά\nΓΛΥΚA Μπισκότα brownies 10 λεπτά


XS Software | NEMEXIA Βοήθεια | Συμμαχίες | Επισκόπηση Συμμαχίας\nΟι συμμαχίες είναι ομάδες από παίκτες που εργάζονται από κοινού για να επιτύχουν Νίκη.\nΚάθε παίκτης μπορεί να δημιουργήσει μια Συμμαχία, εφόσον δεν είναι ήδη μέλος κάποιας άλλης.\nΓια να δημιουργήσει μια Συμμαχία ένας παίκτης πρέπει να έχει Βουλή / Ανάκτορο / Κυψέλη σε έναν από τους πλανήτες του.\nΌταν κάποιος δημιουργεί μια Συμμαχία γίνεται αμέσως ο ηγέτης της.\nΟ καθένας μπορεί να ενταχθεί σε μια Συμμαχία, εφόσον δεν είναι μέλος σε κάποια άλλη και έχει Βουλή / Ανάκτορο / Κυψέλη σε έναν από τους πλανήτες του. -Κάθε μέλος μιας Συμμαχίας μπορεί να αποχωρήσει, όταν το θελήσει, ακόμα και ο αρχηγός, ο οποίος αφήνει την αρχηγεία σε έναν απόγονο.\nΤα μέλη μπορούν να διαγραφούν από τη Συμμαχία. Αφού ένας παίκτης εκδιώκεται από μια Συμμαχία, θα πρέπει να περιμένει τουλάχιστον 5 ημέρες πριν να μπορέσει να υποβάλει αίτηση συμμετοχής ή να δημιουργήσει μια νέα συμμαχία.\nΟι Συμμαχίες μπορούν να ορίσουν Τακτικές μεταξύ τους.\nΥπάρχει ένα όριο μελών βασισμένο στο επίπεδο Βουλής / Ανακτόρου / Κυψέλης του αρχηγού.\nΟι Τακτικές αναδεικνύουν τη συνολική συμπεριφορά μίας Συμμαχίας προς μία άλλη Συμμαχία. Υπάρχουν τρεις Τακτικές : Στρατιωτική Συμμαχία, Συμφωνία μη-επίθεσης (NAP) και Πόλεμος.\nΗ Στρατιωτική Συμμαχία έχει αποτέλεσμα όταν γίνει αποδεκτή;\nΑυτή η Τακτική μπορεί να ακυρωθεί με την έγκριση και των δύο πλευρών;\nΑυτή η Τακτική μπορεί να αποσυρθεί μετά από τουλάχιστον 168 ώρες αφού τεθεί σε ισχύ;\nΑυτή η Τακτική μπορεί να αντικαταστήσει κάποια άλλη ενεργή Τακτική;\nΌταν είναι ενεργοποιημένη αυτή η Τακτική, τα μέλη και των δύο πλευρών δεν μπορούν να προβούν σε εχθροπραξίες μεταξύ τους;\nΔεν υπάρχει όριο των Στρατιωτικών Συμμαχιών που μπορούν να είναι ενεργές ταυτόχρονα.\nΣυμφωνία Μη-επίθεσης (NAP)\nΌταν είναι ενεργή τα μέλη της Συμμαχίας που έχουν δηλώσει συμμετοχή, δεν μπορούν να επιτεθούν σε μέλη της Συμμαχίας που έχουν επίσης δηλώσει συμμετοχή. Μέλη της ληφθείσας Συμμαχίας ΜΠΟΡΟΥΝ να επιτεθούν σε μέλη της Συμμαχίας που δήλωσαν συμμετοχή σε αυτή(εκτός και αν έχουν οι ίδιοι μία τακτική NAP για τη Συμμαχία που κάνει την "δήλωση");\nΑυτή η Τακτική λειτουργεί όταν δηλωθεί;\nΑυτή η Τακτική μπορεί να αποσυρθεί μόνο από τη Συμμαχία που τη δήλωσε;\nΗ τακτική NAP μπορεί να αποσυρθεί μετά από 72 ώρες από τη δήλωσή της; vΑυτή η τακτική δεν μπορεί να αντικαταστήσει κάποια άλλη ενεργή τακτική;\nΔεν υπάρχει όριο στον αριθμό των NAP που μπορεί να δηλώσει μια Συμμαχία.\nΑυτή η τακτική λειτουργεί 12 ώρες μετά τη δήλωσή της;\nΑυτή η τακτική μπορεί να αποσυρθεί από τη Συμμαχία που τη δήλωσε;\nΑυτή η τακτική μπορεί να αποσυρθεί τουλάχιστον 168 ώρες μετά τη λειτουργία της και κατά τη διάρκεια της 12ωρης περιόδου αναμονής πριν τεθεί σε λειτουργία;\nΑυτή η τακτική δεν μπορεί να αντικαταστήσει μια ήδη ενεργή τακτική;\nΚάθε Συμμαχία μπορεί να έχει μέχρι τρεις ταυτόχρονους Πολέμους που θα έχουν δηλωθεί. Κάθε Συμμαχία μπορεί να έχει ένα απεριόριστο αριθμό ταυτόχρονων πολέμων, οι οποίοι έχουν δηλωθεί;\nΌταν ένας Πόλεμος είναι ενεργός μεταξύ δύο Συμμαχιών, οι πτήσεις μεταξύ των Πλανητών που ανήκουν σε μέλη των αντίπαλων Συμμαχιών μπορούν να υποκινηθούν μέχρι 70% (μέχρι 50% χωρίς πολιτική Πολέμου).\nΜόλις μία συμμαχία δημιουργήσει τον Ομαδικό πλανήτη της ξεκινά να κερδίζει εμπειρία από κάποιες ενέργειες μελών. Το επίπεδο Συμμαχίας είναι μία ένδειξη για τη δύναμη της Συμμαχίας. Όταν τα μέλη συμμαχίας συνεισφέρουν για την εξέλιξη του Ομαδικού πλανήτη αυξάνεται το επίπεδο συμμαχίας σύμφωνα με τους κερδισμένους πόντους συμμαχίας.\nΓια κάθε ανεβασμένο επίπεδο η συμμαχία θα κερδίζει 1 πόντο Ικανότητας.\nΜετά τη δημιουργία ενός Ομαδικού πλανήτη κάθε συμμαχία ξεκινά να κερδίζει ένα συγκεκριμένο αριθμό πόντων συμμαχίας για τις δραστηριότητες των μελών της συμμαχίας του:\nΚάθε 10 000 μεταφερόμενοι πόροι στον Ομαδικό πλανήτη θα παρέχουν 1 πόντο Συμμαχίας.\nΚάθε 1 000 κερδισμένοι πόντοι μάχης για τη Συμμαχία θα παρέχουν 1 πόντο Συμμαχίας.\nΚάθε 10 τοποθετημένοι πληθυσμοί στον Ομαδικό πλανήτη θα παρέχουν 1 πόντο Συμμαχίας.


PlayStation 3 Hacking (ενημερώθηκε 22 Σεπ 2014) v1 [PS3] - Σελίδα 392 - Console Games - Insomnia.gr\nΣελίδα 392 από 765\nβασικά τώρα που το ξανασκέφτομαι θα περιμένω 2-3 μέρες ,για τον απλούστατο λόγο οτι βγήκε η 4.30 σήμερα, μην ξαναπερνάω καινούριο cfw σε 2-3 μέρες,γιατί στάνταρ θα βγει spoofer ,ακόμα και αν το περάσω σήμερα έτσι Psn δεν θα μπαίνει οποτε περιμένω 2-3 μέρες και εγώ...\nΣωστα θα πραξεις.Αλλωστε τα κλειδια εχουν πεσει και επισημα πλεον οποτε θα βγουν eboot fixes για kmeaw.\nKαι καποια ανυπομονα πειραματοζωα συνεχιζουν το brick after brick βλεπω.Κατσε να παρω τα pop-corn για αυτες τις διασκεδαστικες στιγμες.\nΤΟ 4.21 cfw δεν ειναι DRM\nΕιναι καθαρο cfw του Rogero με 4.25 SEN spoof που σημαινει οτι μπαινει ιντερνετ και γινονται ολα τα παιχνιδια κανονικα update\nΓια να εγκατασταθει επανω χρειαζεται εκδοση firmware 3.55 και μονο. Σε μεγαλυτερα firmware δεν μπαινει\nΤα παιχνιδια τρεχουν μονο απο το εικονιδιο του δισκου και οχι απο το APP_HOME\nΤο σημαντικο ειναι οτι γινεται downgrade σε 3.55 (εχουν κυκλοφορησει τα αρχεια) χωρις flasher η dongle\nΠροφανως εννοεις οτι γινεται downgrade το Rogero 4.21 χωρις flasher ή dongle....γιατι το επισημο firmware απο οσο ξερω δεν γινεται.\nΟυτως ή αλλως οπωσδηποτε να κανετε σε καθε περιπτωση Enable τα QA Flags.\nΚαι πως το κάνουμε αυτο;\nMatzos το έβαλες; Τα παλιά παιχνίδια παίζουν όλα; Τα νέα pes2013,2k13 παίζουν;\nOσοι ειστε σε 3.55 περιμενετε λιγο ακομη για καλυτερες υλοποιησεις cfw.Υπαρχει 1/1000 πιθανοτητα για brick με του Rogero οποτε καλο ειναι μεχρι να διαπιστωθει τι προκαλει το brick να περιμενετε.Ειναι μικρη η πιθανοτητα αλλα υπαρχει.Το θεμα ειναι να εξαλειφθει ακομη και αυτη.\nΟσοι ειστε σε ΚΜΕΑW ουσιαστικα ειστε σε 1 στο εκατομμυριο να brickαρει ειτε πατε μεσω XMB ειτε μεσω recovery ειτε απο OFW ειτε απο το ιδιο το CFW.Οποτε και παλι υπαρχει ενα ελαχιστο ρισκο.Υπαρχει ομως.\nΣυμβουλη και παλι για οσους ειναι σε 3.55 -> Περιμενετε λιγο ακομη.Προς το παρον τσεκαρετε ποια παιχνιδια σας ενδιαφερουν και αναμεινετε για signed σε 3.55.\nRE6 fix να βγαλετε\nΠαιζουν ολα PES13, FIFA13, και με τα online τους\nΜη το βαλετε ομως\nΕχουν αναφερθει πολλα μπρικαρισματα ειδικα σε κονσολες CECH25\nκοιτα κατω κατω\nΡε παιδιά μια ερώτηση να κάνω ως άσχετος, έχω ένα ps3 slim αγορασμενο τον Απρίλιο του 11 με μαμά firmware 3.70! Δηλαδή ποτέ στην κονσόλα δεν έχει πατήσει official 3.55! Φυσικά τώρα η κονσόλα φοράει το 4.25 και μέχρι σήμερα ήξερα ότι για τέτοιες περιπτώσεις σαν την δικιά μου δεν υπήρχε καμία ελπίδα για custom firmware! Έχει αλλάξει τίποτα τώρα; Να περιμένω στην 4.25 ή να προχωρήσω στο σημερινό update για 4.30; Οποίος θέλει ας μου απαντήσει παρακαλώ, πιστεύω θα ενδιαφέρει και άλλους το θέμα! Ευχαριστώ εκ των προτέρων!\nεγω θα σου λεγα να περιμενεις κανα 2 μερες και να μη κανεις update\nουτως η αλλως τα παιχνιδια θα σου τρεχουν\nπφφ θα το κανω τελικα ,βαριεμαι και εχω καιρο να πειραματιστώ με το ps3 χαχαχα, mtzs σου εστειλα Pm για κατι που θέλω αν μπορεις να βοηθήσεις τηανξς\nΑκριβως. Μιλαμε παντα για cfw\nmatzos έχω ένα CECHC04 να προχωρίσω;\nΗ καλύτερη λύση για όσους είναι στην 3.55 CFW είναι να περιμένουν;\nΕγώ πάντως με 3.55cfw λέω να περιμένω λίγες μέρες ακόμα μέχρι να ξεκαθαρίσει η κατάσταση. Ήδη όμως καταρτίζω λίστα με τα παιχνίδια που δεν μπορούσα να παίξω και θα αρχίσω σιγά-σιγά να -γκουχ, γκουχ- συγκεντρώνω. Πρώτο και καλύτερο το Journey.\nΜεχρι το βραδυ λογικα για το RE6.Προεχει να κανω το Journey ομως.\nΜην ακουτε οσους εβαλαν το CFW και δεν εχουν προβλημα.Λιγη υπομονη δεν μπορειτε να κανετε?\nΔημοσ. 23 Οκτωβρίου 2012 (επεξεργασμένο)\nΠήγα να μεταφέρω ένα παιχνίδι, συγκεκριμένα το THE FIGHT, από το pc μου στο ps3 μέσω filezilla και χρησιμοποιώντας το blackbox ftp στο ps3. Μετά από κάποια λεπτά αφού μου ξεκίνησε να το μεταφέρει, πάγωσε, κόπηκε η σύνδεση και έκανε timeout. Πάω edit - settings αλλάζω το timeout σε 0, για να μην κόβει τη σύνδεση το filezilla στην αναμονή για μεγάλα αρχεία, και πάλι όμως στην δεύτερη προσπάθεια τζίφος.\nΚάποιος που χρησιμοποιεί filezilla? Έχετε πρόβλημα στα μεγάλα αρχεία? Εννοώ παιχνίδια που είναι πολλά GB.\nΗ άλλη λύση είναι βέβαια να χρησιμοποιήσω εξωτερικό σκληρό δίσκο, αλλά εμένα δεν με εξυπηρετεί γιατί ο εξωτερικό δίσκος με usb1 αργεί πάρα πολύ επειδή του έχω κάνει partition, και του έχουνε πέσει οι επιδόσεις, λόγω clusters μάλλον.\nΜε εξυπηρετεί καλύτερα η σύνδεση ethernet, γιατί το pc μου το έχω πάντα συνδεδεμένο με την κονσόλα ps3.\nΕπειδή την διαδικασία μέσω multiman δεν την ξέρω, ποιό πρόγραμμα χρησιμοποιούνε στο multiman για να κάνει ftp στο pc?\nTo multiman είναι πιο αξιόπιστο από το blackbox ftp?\nΛίγο που έψαξα web, κάπου διάβασα ότι η σύνδεση κόβεται λόγω router, γιατί έτσι είναι ρυθμισμένο από τη φύση του, να διακόπτεται η σύνδεση εάν η μεταφορά κάποιου αρχείου ξεπερνά ένα προκαθορισμένο χρόνο - διάρκεια.\nΕπεξ/σία 23 Οκτωβρίου 2012 από Padaz Bloody


Evia Top: «Πρόσωπο με πρόσωπο» η Σκάρλετ Γιόχανσον με τη σωσία της\n«Πρόσωπο με πρόσωπο» η Σκάρλετ Γιόχανσον με τη σωσία της\nΤον Απρίλιο είχε γίνει γνωστό ότι η Σκάρλετ Γιόχανσον έχει μια σωσία. Ο λόγος για τη Ζεραλντίν Ντοντ η οποία αν και είναι, πια, 72 ετών, στα νιάτα της ήταν ολόιδια με τη Σκάρλετ. Ο εγγονός της είχε δημοσιεύει τη φωτογραφία της γιαγιάς του στα 22 της χρόνια. Όταν αυτή η φωτογραφία έφθασε στα χέρια της ηθοποιού έμεινε έκπληκτη με την ομοιότητά τους.\nΈτσι, δημοσίευσε ένα βίντεο, όπου την προσκαλούσε στην πρεμιέρα της νέας της ταινίας «Rough night» στη Νέα Υόρκη, για να γνωριστούν από κοντά και να πιουν ένα ποτό. Η όμορφη γιαγιά και σωσίας της σταρ, αποδέχτηκε φυσικά το κάλεσμα και παρευρέθη υπέρλαμπρη. Ο φωτογραφικός φακός απαθανάτισε τις δύο κυρίες μαζί στο κόκκινο χαλί, όπου πόζαραν με τα πιο φωτεινά τους χαμόγελα.


Θοδωρής Αθερίδης: Ο λόγος που απέφευγε τον Νίκο Σεργιανόπουλο - " Η ψυχή του ήταν ζεστό ψωμί"\n06:45 , Σάββατο 15 Ιανουαρίου 2022\nO Θοδωρής Αθερίδης παραχώρησε μια εκ βαθέων συνέντευξη στην κάμερα της εκπομπής “Πάμε Δανάη” και στον Άρη Καβατζίκη. Ο γνωστός ηθοποιός μίλησε, μεταξύ άλλων, για τις γυναίκες της ζωής του, την σχέση του με το αλκοόλ, αλλά και για την στενή φιλία που τον συνέδεε με τον Νίκο Σεργιανόπουλο.\n“Ο λόγος που δεν πήρα ναρκωτικά στην ζωή μου ήταν ο φόβος μου για αυτά. Δεν είχα αυτοκαταστροφικές τάσεις. Όλοι μου οι φίλοι έπαιρναν. Δεν έβαζα τον εαυτό μου σε κίνδυνο, παρά μόνο σε φασαρίες. Δεν έπαιρνα ούτε καν τα αντιβιοτικά που μπορεί να μου έγραφε ο γιατρός, θα ‘έπαιρνα εγώ μια σκόνη που μου φέρνει ένας πεταμένος; Το αλκοόλ ήταν κάτι νόμιμο και κοινωνικά αποδεκτό. Όταν αυτό με έναν μαλακό και ωραίο τρόπο σε χαλαρώνει, είναι ο πιο εύκολος τρόπος για να την πατήσεις”, εξομολογήθηκε ο Θοδωρής Αθερίδης.\nΣτη συνέχεια, ο ηθοποιός ανέφερε ότι: “Είχα κρίσεις πανικού. Χαλάρωνα. Έκανα αγχόλυση. Δεν θα είχα πρόβλημα, αν η ιστορία με την αγχώδη ψυχονεύρωση που έχω εμφανιζόταν παροδικά, αλλά με έλουζε και για να φύγει έπινα. Και εφόσον έπινα, έγινα αλκοολικός. Είναι τόσο απλό”, εξήγησε.\nΟ ηθοποιός είχε στενή σχέση και φιλιά με τον Νίκο Σεργιανόπουλο, ο οποίος δολοφονήθηκε με 21 μαχαιριές το 2008 στο Παγκράτι.\nΜιλώντας για το πώς έμαθε για τον θάνατό του, ο Θοδωρής Αθερίδης επισήμανε ότι η εν λόγω είδηση ήταν ένα μεγάλο σοκ για εκείνον: “Ήταν ένα σοκ καταρχάς όταν έμαθα ότι πέθανε. Κοιμόμουν και με ξύπνησε η σύζυγός μου τότε και μου λέει ‘σφάξανε τον Νίκο’”.\n“Γνωριστήκαμε το 1989 στον ίδιο θίασο και από το 1991 γίναμε κολλητοί, μέχρι που αποτραβήχτηκα εγώ το 2000, γιατί μου εξηγήσαν ότι θα πέσω εγώ ξανά στο αλκοόλ, αντί να βγάλω τον Νίκο από εκεί. Ο Νίκος έπινε πάρα πολύ. Τα είχε κάνει λίγο κουλουβάχατα. Δεν γνωρίζω κάποιον που να τον έχει αντιπαθήσει. Είχε μια γοητεία. Όλες οι γυναίκες ήταν ερωτευμένες μαζί του, ενώ σου έδινε διαρκώς την αίσθηση ότι πρέπει να τον προστατεύσεις γιατί θα σπάσει. Η ψυχή του ήταν ζεστό ψωμί. Δεν είχε έλλειψη αυτοεκτίμησης. Ήταν ένας τρόπος να διαβάζει την πραγματικότητα με γκολ από τα αποδυτήρια και ότι το ματς δεν γυρίζει. Ο Νίκος θα μπορούσε να είναι ένας Καρυωτάκης και αυτό εννοώ όταν λέω για την ήττα από τα αποδυτήρια”, ανέφερε ο αγαπητός ηθοποιός.\nΌσον αφορά στις γυναίκες της ζωής του και τη σχέση που έχει μεταξύ τους υπογράμμισε: “Δεν έκανα κάτι που να κόπιασα. Κοπιάζω όμως γενικά, όχι για αυτό το θέμα. Δεν μου αρέσει όταν αγαπάω δύο ανθρώπους να μην γουστάρονται μεταξύ τους. Κοπιάζω στο να αμβλύνω θέσεις, να είμαι διαμεσολαβητής. Στις σχέσεις μου υπήρχε πολιτισμός. Ο καθένας μας παραγκώνισε τον εαυτό του σε πολλά πράγματα γιατί καταλάβαινε. Καταλαβαίνεις ότι το δικό σου ‘θέλω’ έχει ένα όριο με το ‘θέλω’ του άλλου”, διευκρίνισε ο Θοδωρής Αθερίδης.\nΣοκαρισμένη η Ελένη Μενεγάκη με το φρικτό τροχαίο – Τι είπε για την γνωριμία της με τον Τζώρτζη Μονογυιό\n10:00 , Παρασκευή 21 Ιανουαρίου 2022\n09:32 , Παρασκευή 21 Ιανουαρίου 2022\nΈξαλλη έγινε η Ματίνα Παγώνη όταν βρέθηκε καλεσμένη στην εκπομπή “Κοινωνία Ώρα Mega̶...\n09:16 , Παρασκευή 21 Ιανουαρίου 2022\nΣοκαριστικές θα είναι οι εξελίξεις στη σειρά “Σασμός” με το επεισόδιο που έρχεται ...\n08:54 , Παρασκευή 21 Ιανουαρίου 2022\nΗ Γη της Ελιάς: Κι όμως δεν ήταν η “Ιουλία” στο Παρίσι – Ποια ηθοποιός την...\nΣτο Παρίσι ταξίδεψε η σειρά “Η Γης της Ελιάς” για το ταξίδι του μέλιτος της Ιουλία...\n08:44 , Παρασκευή 21 Ιανουαρίου 2022\n08:10 , Παρασκευή 21 Ιανουαρίου 2022\nΗ Μαρία Τζομπανάκη για τον ρόλο της “Καλλιόπης” στον Σασμό – Η παρέμβαση από...\nΗ Μαρία Τζομπανάκη μίλησε στον “Ενώπιος Ενωπίω” και στον Νίκο Χατζηνικολάου για τη...\n07:10 , Παρασκευή 21 Ιανουαρίου 2022\nΤο ματς Αναντολού Εφές – Παναθηναϊκός ΟΠΑΠ για την EuroLeague και η αναμέτρηση Κουντερμέ...\n06:53 , Παρασκευή 21 Ιανουαρίου 2022\n06:44 , Παρασκευή 21 Ιανουαρίου 2022\n06:16 , Παρασκευή 21 Ιανουαρίου 2022


Νέο πακέτο μέτρων προανήγγειλε ο Ευ. Βενιζέλος. - Business Solution\nΝέο πακέτο μέτρων προανήγγειλε ο Ευ. Βενιζέλος.\nΝέο πακέτο μέτρων προανήγγειλε ο Ευ. Βενιζέλος\n“Πακέτο μέτρων”, το οποίο επικεντρώνεται στον περαιτέρω περιορισμό των δαπανών και στην προώθηση των ιδιωτικοποιήσεων και των διαρθρωτικών αλλαγών, προανήγγειλε ο Ευάγγελος Βενιζέλος, επισημαίνοντας ότι, εάν δεν γίνουν συντεταγμένα οι απαραίτητες αλλαγές, τότε θα γίνουν σε συνθήκες ανεξέλεγκτες και επώδυνες. Εντωμεταξύ, σύμφωνα με τις τελευταίες πληροφορίες, η τηλεδιάσκεψη με τους επικεφαλής της τρόικας θα γίνει στις 7 το απόγευμα. Τα αποτελέσματα της τηλεδιάσκεψης θα αποτελέσουν το αντικείμενο της νέας κυβερνητικής επιτροπής, που θα συνέλθει αμέσως μετά.\nΜιλώντας σε συνέδριο του Economist, ο κ. Βενιζέλος είπε ότι “έχουμε καθυστερήσει στις αλλαγές” και προανήγγειλε: Κλείσιμο περιττών οργανισμών και ανακοίνωση εντός της εβδομάδας της αναδιάρθρωσης των φορέων. Εφεδρεία στον στενό και τον δημόσιο τομέα (“στον στενό δημόσιο τομέα υπάρχει πλεονάζον προσωπικό, όπως και στον ευρύτερο. Πρέπει να υπάρξει εκλογίκευση με διαφάνεια. Το μελετά ο αρμόδιος υπουργός”, δήλωσε χαρακτηριστικά). Ολοκλήρωση του νέου μισθολογίου στο Δημόσιο και τις ΔΕΚΟ στις αρχές Οκτωβρίου (με την επισήμανση, “να μην νιώθει κανείς υπάλληλος ότι απειλείται”). Ταχύτερη προώθηση των αποκρατικοποιήσεων, προκειμένου να “είμαστε κοντά στον στόχο έως τον Δεκέμβριο”.\nΟ κ. Βενιζέλος δήλωσε (όπως και το Σάββατο από την Πολωνία) ότι η ύφεση στην ελληνική οικονομία εφέτος θα ανέλθει σε 5,5% και ζήτησε εκ νέου εθνική συστράτευση, δεδομένου ότι έχουν ενημερωθεί όλοι στη χώρα για την κρισιμότητα της κατάστασης. “Είναι ζωτικό για τη χώρα να κάνει αυτά που πρέπει, ώστε να αποφεύγει συνεχείς εκβιασμούς”, πρόσθεσε.\nΣύμφωνα με τον υπουργό, οι ξένοι αμφισβητούν την ικανότητα και τη βούληση της χώρας και του λαού να εφαρμόσει τις αποφάσεις που έχουν ληφθεί. Τόνισε δε, ότι δεν είναι η Ελλάδα το “καταλυτικό πρόβλημα” στην Ευρώπη, καθώς υπάρχουν ευρωπαϊκές χώρες με ετήσιες δανειακές ανάγκες που φτάνουν το ελληνικό δημόσιο χρέος. Ο κ. Βενιζέλος επισήμανε ακόμη, ότι εάν η ευρωζώνη δεν μπορεί να αντιμετωπίσει το ελληνικό πρόβλημα, τότε θα αναγκαστεί να βρει λύσεις σε πολύ μεγαλύτερα προβλήματα.\nΑναφερόμενος στην τρόικα, με τους επικεφαλής της οποίας θα έχει τηλεδιάσκεψη στις 3 το απόγευμα, ο υπουργός είπε ότι “θα θέλαμε τη συνεχή παρουσία της τρόικας στην Αθήνα, για να μην δημιουργούνται παρεξηγήσεις”. Χαρακτήρισε, τέλος, “σταθερό το ελληνικό τραπεζικό σύστημα”, αλλά είπε ότι είναι μεγάλο πρόβλημα η περιορισμένη ρευστότητα.\nΠρέπει να υπάρξει εκλογίκευση στο Δημόσιο\n“Αυτήν την εβδομάδα (σ.σ. θα ληφθούν) οι αποφάσεις για τους φορείς του Δημοσίου που περιλαμβάνονται στο μεσοπρόθεσμο”, σημείωσε ο κ.Βενιζέλος, ο οποίος πρόσθεσε ότι “υπάρχει πλεονάζον προσωπικό στο Δημόσιο και πρέπει να υπάρξει εκλογίκευση”.\nΑναφορικά με το ενιαίο μισθολόγιο, ο κ.Βενιζέλος δήλωσε ότι θα έχει ολοκληρωθεί “στις αρχές Οκτωβρίου”.\n“Δεν είναι η Ελλάδα το καταλυτικό πρόβλημα της ευρωζώνης”\n“Δεν είναι η Ελλάδα το καταλυτικό πρόβλημα της ευρωζώνης”, δήλωσε πριν λίγο ο αντιπρόεδρος της κυβέρνησης και υπουργός Οικονομικών Ευ.Βενιζέλος, στο πλαίσιο Συνεδρίου που διοργανώνει σήμερα στην Αθήνα ο όμιλος εκδόσεων Economist.\nΌπως επεσήμανε ο κ.Βενιζέλος, ” Αν η ευρωζώνη δεν μπορεί να αντιμετωπίσει πλήρως το πρόβλημα της Ελλάδας τότε πρέπει να σκεφτεί με ποιούς θεσμούς θα αντιμετωπίσει μεγαλύτερα προβλήματα.”\n“Στόχος τα πρωτογενή πλεονάσματα το 2012”\nΚατά 5,5% θα συρρικνωθεί εφέτος η ελληνική οικονομία, επεσήμανε ο Ευ.Βενιζέλος.\n“Η ύφεση εφέτος θα φτάσει στο 5,5%”, τόνισε ο κ.Βενιζέλος, προσθέτοντας ότι “στόχος (σ.σ. είναι τα) πρωτογενή πλεονάσματα το 2012.”\nΌπως κατέστησε σαφές ο κ.Βενιζέλος, “αναγκαζόμαστε να αντικαταστήσουμε μέτρα που δεν απέφεραν τα αναμενόμενα αποτελέσματα λόγω διοικητικής ανεπάρκειας του διοικητικού μηχανισμού, με άλλα. Οι προτεραιότητες στον προϋπολογισμό του 2012 θα είναι προσανατολισμένες στην κατεύθυνση των δαπανών”.\nΕπίσης, ο αντιπρόεδρος της κυβέρνησης και υπουργός Οικονομικών δήλωσε ότι “αν δεν κάνουμε τώρα αυτά που πρέπει, θα αναγκαστούμε να τα κάνουμε, όχι πολύ αργά, υπό συνθήκες οδυνηρές. Όλοι το ξέρουν αυτό, έχω ενημερώσει τους αρχηγούς των πολιτικών κομμάτων και τους εκπροσώπους των κοινωνικών φορέων”, σημείωσε.\nΤο ΣΔΟΕ μπορεί να ανοίξει τραπεζικούς λογαριασμούς φορολογουμένων\nΣτην απάντηση του ο υπουργός Οικονομικών ενημερώνει τον βουλευτή ότι η εν λόγω ερώτηση διαβιβάζεται στον Οικονομικό Επιθεωρητή που εποπτεύει την Περιφερειακή Διεύθυνση του ΣΔΟΕ Δυτικής Ελλάδας, για παρακολούθηση της πορείας και ολοκλήρωσης των ενδεδειγμένων ενεργειών προς διερεύνηση της υπόθεσης αυτής. Ταυτόχρονα όμως ο υπουργός υπενθυμίζει στον κ. Μπεκίρη ότι “τα στοιχεία που αποστέλλονται από τις τράπεζες διασταυρώνονται και επεξεργάζονται από το ΣΔΟΕ και με την ολοκλήρωση της διαδικασίας συντάσσεται πόρισμα ελέγχου με την τήρηση των διατάξεων περί απορρήτου”. Προσθέτει επίσης ο κ. Βενιζέλος ότι στην Περιφερειακή Διεύθυνση ΣΔΟΕ Δυτικής Ελλάδας οι εν λόγω έλεγχοι βρίσκονται σε εξέλιξη χωρίς να έχει υπάρξει οποιαδήποτε διαρροή είτε ονομάτων ελεγχόμενων είτε ποσών καταθέσεων.\nΟ βουλευτής της ΝΔ πάντως στην ερώτηση που είχε καταθέσει, ανέφερε ότι “στην τοπική κοινωνία είχαν διαρρεύσει ονόματα και ποσά που προκάλεσαν την κοινή γνώμη και επειδή, από τότε που έγιναν οι διαρροές, δεν έχει συμβεί τίποτε απολύτως ή οι καταγγελίες ήσαν αβάσιμες οπότε θα έπρεπε να ζητηθεί δημοσίως συγνώμη ή κατά το κοινώς λεγόμενο οι υποθέσεις αυτές κουκουλώθηκαν”.\nΤην Τρίτη η «συνέχεια» της τηλεδιάσκεψης Βενιζέλου – τρόικας. → ← Αρ. Πρωτ.: Δ161113067 ΕΞ 2011/05.08.2011 Είσπραξη εσόδων υπέρ Δήμων από τις Δημόσιες Οικονομικές Υπη


Η διατροφή των κοτόπουλων - Μύλοι Κρήτης - Βέρο Κρητικό – Vero Cereal\nΑρχική Σελίδα / Εκτροφή των Ζώων / Η διατροφή των κοτόπουλων\nΗ διατροφη των κοτοπουλων\nΑνεξαρτήτως σιτηρεσίου, τα πτηνά θα πρέπει πάντα να έχουν πρόσβαση σε άφθονο καθαρό νερό, ιδιαίτερα τις ζεστές ημέρες του καλοκαιριού.\nΟι κότες που γεννούν αυγά έχουν αυξημένες ανάγκες σε ασβέστιο, οπότε είναι καλό, ακόμη και εάν διατρέφονται με έτοιμο σιτηρέσιο, να τους χορηγείται επιπλέον μαρμαρόσκονη για την κάλυψη των αναγκών τους.\nΠροσοχή στα έτοιμα σιτηρέσια που περιέχουν κοκκιδιοστατικά (φάρμακα για την καταπολέμηση μικροοργανισμών που προκαλούν διάρροιες). Η χορήγησή τους θα πρέπει να διακόπτεται 7-10 ημέρες πριν τη σφαγή και να τους χορηγείται μείγμα ζωοτροφών χωρίς φάρμακο. Η ύπαρξη κοκκιδιοστατικού στο σιτηρέσιο αναγράφεται ευκρινώς στο συνοδευτικό καρτελάκι της ζωοτροφής.\nΜια καλή ένδειξη της επιτυχίας της διατροφής είναι το χρώμα και η υφή των κοπράνων. Κόπρανα υδαρή, με ασυνήθιστους χρωματισμούς, είναι δείγμα κακής διατροφής ή κάποιας παθολογικής κατάστασης. Εξίσου χαρακτηριστικό δείγμα κακής διατροφής είναι η ύπαρξη κοπράνων στο πτέρωμα της ουράς ή της κοιλιάς των πτηνών.\nΣτα κοτόπουλα που δεν διατρέφονται με έτοιμο σιτηρέσιο ή δεν έχουν επαρκή βοσκή είναι χρήσιμο ανά τακτά χρονικά διαστήματα (1-2 φορές το μήνα) να τους χορηγείται ένα πολυβιταμινούχο σκεύασμα με το πόσιμο νερό (για 3-5 ημέρες) για την πρόληψη των αποβιταμινώσεων.\nΑν βρίσκουν τροφή στην ύπαιθρο, τότε τους παρέχουμε συμπληρωματική τροφή το πρωί και το βράδυ. Αν όχι, τότε θα πρέπει να έχουν πρόσβαση σε τεχνητή τροφή όλη μέρα.\nΓια την εκτροφή 10 κοτόπουλων μέσης ανάπτυξης μέχρι την ηλικία των δυόμισι μηνών, όταν καταναλώνουν μόνο έτοιμο σιτηρέσιο, απαιτούνται περίπου 70 κιλά σιτηρεσίου. Τον πρώτο μήνα η κατανάλωση είναι περίπου 15 κιλά σιτηρεσίου, τον δεύτερο περίπου 35 κιλά, ενώ τα υπόλοιπα 20 κιλά θα καταναλωθούν τις τελευταίες 15 ημέρες.\nΦραγκόκοτα – “Προστάτης” του κοτετσιού, Κυνηγός παρασίτων, καθαριστής αγροκτήματος.


Ο θάνατος του Cthulhu μπορεί να πεθάνει: Παιχνίδι Core Board (Έκδοση προ-παραγγελίας λιανικής)\nΟ θάνατος του Cthulhu μπορεί να πεθάνει\nΕπιτραπέζιο παιχνίδι Geek βαθμολογία: 7.28\nΣημειώσεις περιεχομένου: Λιανική έκδοση του Cthulhu: Ο θάνατος μπορεί να πεθάνει το παιχνίδι από το CMAN. Περιλαμβάνει το κεντρικό παιχνίδι του σκάφους.\nΣτο Cthulhu: ο θάνατος μπορεί να πεθάνει, εμπνευσμένος από τα γραπτά του h.p. Το Lovecraft, εσείς και οι συνεργάτες σας αντιπροσωπεύουν τους ερευνητές τη δεκαετία του 1920, οι οποίοι αντί να προσπαθούν να σταματήσουν την έλευση των ηλικιωμένων θεών, θέλουν να καλέσουν αυτά τα υπόλοιπα όντα, ώστε να μπορείτε να τα σταματήσετε μόνιμα. Ξεκινάτε το παιχνίδι Insane και ενώ ο μακροπρόθεσμος στόχος σας είναι να πυροβολήσετε το Cthulhu στο πρόσωπο, έτσι ώστε να μιλήσετε, σε κάποιο σημείο κατά τη διάρκεια του παιχνιδιού, πιθανότατα να αποτύχετε να μετριάσετε τα ζάρια σας Rolls σωστά και η παραφροσύνη σας θα σας κάνει να κάνετε να κάνετε κάτι τρομερό - ή ίσως πλεονεκτικό. Δύσκολο να γνωρίζουμε σίγουρα.\nΤο παιχνίδι έχει πολλαπλά επεισόδια και ο καθένας από αυτούς έχει μια παρόμοια δομή δύο πράξεων, εκείνους που είναι πριν και μετά την κλήση ό, τι συμβαίνει να καλέγετε. Εάν ο χαρακτήρας πεθαίνει πριν από την κλήτευση, τότε το παιχνίδι τελειώνει και χάνετε. Μόλις ο παλαιότερος είναι στο διοικητικό συμβούλιο, εφ 'όσον ένας από εσάς είναι ακόμα ζωντανός, εξακολουθείτε να έχετε την ευκαιρία να κερδίσετε.\nΤα επεισόδια είναι όλα αυτόνομη και δεν εξαρτώνται από την παροχή σε μια συγκεκριμένη σειρά ή με τους ίδιους παίκτες.\nΕίμαστε στην ευχάριστη θέση να σας φέρουν παιχνίδια όπως ο θάνατος του Cthulhu μπορεί να πεθάνει: Βασική λιανική έκδοση για να αγοράσει online στο Thegamesteward. Θα χρησιμοποιήσουμε ένα βαρύ ποσοστό κάθε δολαρίου που ξοδεύετε στον θάνατο του Cthulhu μπορεί να πεθάνει: πυρήνα προς την υποστήριξη φανταστικά νέα παιχνίδια σε kickstarter! Απλά μια υπενθύμιση, αν έχετε ερωτήσεις αγοράς στο θάνατο Cthulhu μπορεί να πεθάνει: Core (λιανική έκδοση) παιχνίδι, πώς να αγοράσετε online στο παιχνίδι Steward ή απλά χρειάζεστε μια συμβουλή παιχνιδιών, επικοινωνήστε μαζί μας στο παιχνίδι Steward.


Οι 9 παίκτες που έχουν παίξει σε Παναθηναϊκό, Ολυμπιακό και ΑΕΚ! (pics & vids) – Panathinaikos Kosmos\nΟ Βασίλης Καββαδάς εντάχθηκε σε ένα αρκετά κλειστό γκρουπ παικτών, καθώς έγινε μόλις ο 9ος της ιστορίας που έχει περάσει από Παναθηναϊκό, Ολυμπιακό και ΑΕΚ.\nΟ Παναθηναϊκός ανακοίνωσε επίσημα την απόκτηση του Βασίλη Καββαδά για τα επόμενα δύο χρόνια, με τον διεθνή σέντερ να αποτελεί πλέον μέλος μιας ιδιαίτερης κατηγορίας παικτών.\nΕννέα παίκτες συνολικά στην ιστορία του ελληνικού μπάσκετ πέρασαν κατά την διάρκεια της καριέρας του κι από τις τρεις «μεγάλες» ομάδες της Αττικής. Οι Έλληνες είναι αυτοί που κυριαρχούν, ενώ υπάρχουν και δυο χαρακτηριστικές περιπτώσεις ξένων.\n7 Έλληνες παίκτες, άπαντες διεθνείς!\nΒασίλης Καββαδάς (2013-2016 Ολυμπιακός, 2017-2019 ΑΕΚ, 2021-σήμερα Παναθηναϊκός)\nΗ τελευταία χρονικά προσθήκη της λίστας. Ο Νικαιώτης σέντερ άνηκε για τρεις σεζόν στον Ολυμπιακό (την μια έπαιξε ως δανεικός στον Αρκαδικό), κατακτώντας στο λιμάνι το πρωτάθλημα του 2015, ενώ πραγματοποίησε συνολικά και 16 εμφανίσεις στην Ευρωλίγκα. Αργότερα βρέθηκε στην ΑΕΚ, σε μια θητεία που σημαδεύτηκε από τραυματισμούς που τον κράτησαν για μεγάλα χρονικά διαστήματα εκτός δράσης. Παρ’ όλα αυτά, με τους «κιτρινόμαυρους» κατέκτησε ένα Κύπελλο Ελλάδας (2018), τον τίτλο του BCL στο Final Four του ΟΑΚΑ (2018), καθώς και το Διηπειρωτικό τρόπαιο μερικούς μήνες αργότερα.\nΓιάννης Μπουρούσης (2001-2006 ΑΕΚ, 2006-2011 Ολυμπιακός, 2016-2017 Παναθηναϊκός)\nΟ «Μπούρου», που πρόσφατα κρέμασε τα παπούτσια του, είχε «ανδρωθεί» μπασκετικά στην ΑΕΚ, με την οποία πανηγύρισε το πρωτάθλημα του 2002. Στον Ολυμπιακό εξελίχθηκε σε έναν από τους καλύτερους σέντερ της Ευρωλίγκα συμμετέχοντας σε δύο Final Four (2009, 2010), ενώ κατέκτησε κι ισάριθμα Κύπελλα Ελλάδος (2010, 2011). Αρκετά χρόνια αργότερα, φόρεσε τη φανέλα του Παναθηναϊκού για ένα έτος, όπου συνεργάστηκε με τους Αργύρη Πεδουλάκη και Τσάβι Πασκουάλ, προσθέτοντας ένα νταμπλ στο πλούσιο βιογραφικό του.\n(1995-2002 Ολυμπιακός, 2003-2007 Παναθηναϊκός, 2007-2009 ΑΕΚ)\nΟ παλαίμαχος φόργουορντ συνδέθηκε κυρίως με το triple crown του Ολυμπιακού του 1997, έχοντας μια επιτυχημένη επταετία στον Πειραιά. Αργότερα πέρασε από τον Παναθηναϊκό για τέσσερα χρόνια, προσθέτωντας ακόμη μια Ευρωλίγκα στο βιογραφικό του, το 2007 στην Αθήνα. Συνολικά με τους δύο «αιώνιους» έφτασε στην κατάκτηση 6 πρωταθλημάτων και 5 κυπέλλων εντός των τειχών. Η ΑΕΚ τον απέκτησε όταν αποχώρησε από τους «πράσινους», φιλοξενώντας τον για δύο χρόνια στο ρόστερ της. Τρία χρόνια μετά την παρουσία του ως παίκτης στον «δικέφαλο», ο Παπανικολάου υπήρξε για ένα διάστημα και προπονητής της ομάδας (2012).\nΛουκάς Μαυροκεφαλίδης (2007-2011 Ολυμπιακός, 2013-2015 Παναθηναϊκός, 2015-16 & 2017 ΑΕΚ)\nΟ πολύπειρος φόργουορντ άνηκε για μια τετραετία στους Πειραιώτες, αλλά ουσιαστικά αγωνίστηκε στο ΣΕΦ για τρεις σεζόν (την μια ήταν δανεικός στο Μαρούσι). Φορώντας τα ερυθρόλευκα, πανηγύρισε δύο κύπελλα (2010, 2011). Δύο χρόνια μετά την ολοκλήρωση της θητείας του, τον απέκτησε ο Παναθηναϊκός. Μαζί έφτασαν στην κατάκτηση δύο κυπέλλων κι ενός πρωταθλήματος. Αργότερα στην καριέρα του, είχε δύο περάσματα από την ΑΕΚ. Στο πρώτο εξ’ αυτών, ήταν εκ των ηγετών του συνόλου κι είχε αναδειχθεί πρώτος σκόρερ της Basket League, ενώ ήταν επίσης μέλος της καλύτερης πεντάδας.\nΧάρης Γιαννόπουλος (2008-2009 Ολυμπιακός, 2012-2013 Παναθηναϊκός, 2018-2020 ΑΕΚ)\nΟ «Έλληνας Ντατόμε» στα 19 του χρόνια πέρασε από τον Ολυμπιακό, χωρίς να καταφέρει να καθιερωθεί, επί ημερών Παναγιώτη Γιαννάκη. Ακολούθησε μερικά χρόνια αργότερα η θητεία του στο ΟΑΚΑ με τον Παναθηναϊκό, όπου είχε μικρό μεν, αλλά ενεργό δε ρόλο στο ροτέισον της ομάδας, κατακτώντας το νταμπλ του 2013. Με μεγαλύτερη επιτυχία έπαιξε στην ΑΕΚ, όπου ήταν σημαντικό γρανάζι για μια διετία, ενώ ήταν μέλος της ομάδας που «σήκωσε» το διηπειρωτικό τρόπαιο στο Ρίο της Βραζιλίας, τον Φεβρουάριο του 2019.\nΓιάννης Αθηναίου (2014-2015 ΑΕΚ, 2015-2017 Ολυμπιακός, 2019-20 Παναθηναϊκός)\nΟ έμπειρος γκαρντ ήταν μέλος της ΑΕΚ κατά την επιστροφή της «Ένωσης» στην Basket League, την πρώτη χρονιά της διοικητικής ηγεσίας του Μάκη Αγγελόπουλου. Ένα χρόνο αργότερα τον απέκτησε ο Ολυμπιακός κι ως κάτοικος ΣΕΦ πανηγύρισε το πρωτάθλημα του 2016. Το καλοκαίρι του 2019 πήγε στον Παναθηναϊκό, αλλά λόγω σοβαρού τραυματισμού που τον κράτησε εκτός δράσης για μήνες, δεν κατάφερε να φορέσει σε επίσημο παιχνίδι την πράσινη φανέλα.\nΑνδρέας Γλυνιαδάκης (1997-2001 Παναθηναϊκός, 2003-2005 & 2007 ΑΕΚ, 2009-2012 Ολυμπιακός)\nΟ σέντερ από τα Χανιά έκανε τα πρώτα του επαγγελματικά βήματα στο ΟΑΚΑ με τα «πράσινα», αποτελώντας μέλος της «χρυσής» ομάδας που κατέκτησε το ευρωπαϊκό του 2000 στην Θεσσαλονίκη. Μετέπειτα στην καριέρα του είχε δύο θητείες στην ΑΕΚ, ενώ στον Ολυμπιακό πέρασε μια τριετία, βάζοντας ακόμη μια Ευρωλίγκα (2012), ένα πρωτάθλημα (2012) και δύο κύπελλα (2010, 2011) στην πλούσια συλλογή του.\nΑξίζει να αναφέρουμε πως υπάρχει κι η ειδική περίπτωση του Βασίλη Ξανθόπουλου. Ο έμπειρος πλειμέικερ έπαιξε κανονικά σε ΑΕΚ και Παναθηναϊκό, αλλά ποτέ με την πρώτη ομάδα του Ολυμπιακού, αν και προερχόταν από τα τμήματα υποδομής των Πειραιωτών.\nΚόμαζετς και Λοτζέσκι οι μοναδικοί ξένοι!\nΟι ξένοι αποτελούν την μειοψηφία στη συγκεκριμένη ειδική κατηγορία παικτών.\nΟ πρώτος που αγωνίστηκε και στις τρεις ομάδες ήταν ο Άριαν Κόμαζετς, ο οποίος είχε παίξει πρώτα για τον Παναθηναϊκό (1992-93), αργότερα πήγε στον Ολυμπιακό (1998-99) και έκλεισε την εν Ελλάδι διαδρομή του με την ΑΕΚ (2001).\nΟ δεύτερος ήταν ο Ματ Λοτζέσκι, που αγωνίστηκε πέρσι στην «Ένωση» και πρόσφατα αποχώρησε από την ομάδα. Την διετία 2017-2019 ήταν μέλος των «πρασίνων», ενώ από το 2013 έως το 2017 είχε υπάρξει σημαντικό μέλος των «ερυθρολεύκων».


Μπροστά ο Ντόναλντ Τραμπ σε νέα δημοσκόπηση\nΝτόναλντ Τραμπ – Χίλαρι Κλίντον\nΜπροστά ο Ντόναλντ Τραμπ σε νέα δημοσκόπηση.\nΠροβάδισμα δίνει και το αμερικάνικο τηλεοπτικό δίκτυο ABC στον δισεκατομμυριούχο υποψήφιο των Ρεπουμπλικανών Ντόναλντ Τραμπ καθώς δεν μπορεί πλέον να στηρίζει την Χίλαρι Κλίντον όταν η ψαλίδα υπέρ μιας ενδεχόμενης νίκης του έχει μεγαλώσει.\nΜία μέρα μετά από τη δήλωση του FBI πως θα εξετάσει ξανά τα emails της Χίλαρι Κλίντον το προβάδισμα του Donald John Trump ανέβηκε και άλλο.\nΟ Τραμπ είναι πρώτος στην κούρσα για το χρίσμα του νέου Προέδρου των ΗΠΑ, σύμφωνα με δημοσκόπηση που έκανε η Langer Research Associates για λογαριασμό του ABC.\nΣυγκεκριμένα, 46% των πιθανών ψηφοφόρων συνολικά στα τελευταία αποτελέσματα είναι υπέρ του Ντόναλντ Τραμπ και 45% υπέρ της Κλίντον.\nΣε πολύ μικρότερα ποσοστά ακολουθεί ο Γκάρι Τζόνσον με 3% και ο Τζιλ Στέιν με 2%.\nΠροηγούμενο άρθροΗ ανακοίνωση του διαχειριστή που έχει τρελάνει το διαδίκτυο (photo)\nΕπόμενο άρθροΑνασχηματισμό | Έχει αρχίσει η αντίστροφη μέτρηση


Το ιστορικό κατάστημα Καλογήρου επί της οδού Μητροπόλεως 75 στη Θεσσαλονίκη, άνοιξε και πάλι τις πύλες του πλήρως ανανεωμένο.\nΤο ιστορικό κατάστημα Καλογήρου επί της οδού Μητροπόλεως 75 στη Θεσσαλονίκη, άνοιξε και πάλι τις πύλες του πλήρως ανανεωμένο, σηματοδοτώντας την έναρξη μιας νέας εποχής για την εταιρεία.\nΤο γεγονός αυτό γιορτάστηκε με ένα λαμπερό event, όπου έδωσαν το «παρών» προσωπικότητες της τοπικής κοινωνίας αλλά και λάτρεις της κορυφαίας αλυσίδας καταστημάτων, που βρέθηκαν στη συμπρωτεύουσα ειδικά για την περίσταση. Στο πνεύμα των ημερών μάλιστα, μέρος των εσόδων από τις πωλήσεις που πραγματοποιήθηκαν, διατέθηκε για τους σκοπούς του Σωματείου «ΣΤΟΡΓΗ».\nΤο κατάστημα-ορόσημο στην καρδιά της πόλης παρουσίασε τη νέα του ταυτότητα, θέτοντας στο επίκεντρο τα πιο αγαπημένα fashion brands διεθνώς, σε ένα περιβάλλον υψηλής ποιότητας κι αισθητικής, αξίες άλλωστε που πρεσβεύουν τα καταστήματα Καλογήρου για περισσότερα από 128 χρόνια. Τα hot items του οίκου Gucci, που διατίθενται κατ’αποκλειστικότητα στο εν λόγω κατάστημα, αλλά και new entries όπως Fendi, Sophia Webster και Nicholas Kirkwood, έρχονται να προστεθούν στις ολοκληρωμένες προτάσεις των ιταλικών οίκων Tod’s και Hogan, και άλλων ηχηρών ονομάτων της διεθνούς σκηνής, όπως Casadei, Giuseppe Zanotti, Jimmy Choo, Miu Miu, Prada και Saint Laurent, ενώ η private label σειρά Καλογήρου, σταθερή αξία στο χρηματιστήριο του στυλ, επανασυστήνεται κι εντυπωσιάζει. Στον υπόγειο χώρο φιλοξενούνται οι συλλογές για το ανδρικό κοινό, που έχουν επιλεγεί με αυστηρά κριτήρια ώστε να ικανοποιήσουν και τον πιο απαιτητικό καταναλωτή.\nΟ αρχιτεκτονικός σχεδιασμός του ανανεωμένου καταστήματος, δημιουργεί από την πρώτη στιγμή στους επισκέπτες τη διάθεση να περιηγηθούν στο χώρο της μόδας και να απολαύσουν την premium εμπειρία shopping που προσφέρουν διαχρονικά τα καταστήματα Καλογήρου. Το minimal design, οι αναπαυτικοί δερμάτινοι καναπέδες, οι πολυτελείς επιφάνειες από γρανίτη, οι inox λεπτομέρειες και ο ειδικά μελετημένος φωτισμός, δημιουργούν ένα επιβλητικό πλην όμως φιλόξενο νεοκλασικό αποτέλεσμα, πλήρως εναρμονισμένο με τον κοσμοπολίτικο χαρακτήρα της οδού Μητροπόλεως. Το έμπειρο προσωπικό είναι άριστα καταρτισμένο για την άψογη εξυπηρέτηση των πελατών, προσφέροντας στον επισκέπτη ένα χαλαρωτικό διάλειμμα στους γρήγορους ρυθμούς της καθημερινότητας.\nΠιστό στη φιλοσοφία της εταιρείας για «αισθητική χωρίς όρια», το ανανεωμένο κατάστημα Καλογήρου στο κέντρο της Θεσσαλονίκης, συνδυάζει τη γοητεία του κλασικού με μοντέρνες καινοτομίες στο σύγχρονο πνεύμα της εποχής, ανεβάζοντας τον πήχη ακόμα πιο ψηλά. Η Θεσσαλονίκη μόλις απέκτησε τον απόλυτο προορισμό μόδας!\nLidl Hellas- Σελόντα: Πέντε χρόνια στρατηγικής συνεργασίας\nElikonos 2: Επένδυση €3εκ. στην «Προϊόντα Ζύμης Ροδούλα Α.Ε.»\nΑΒ Βασιλόπουλος: Το 478ο κατάστημα ανοίγει τις πόρτες του στην Παιανία\nDel Monte Ελλάς: Ενίσχυση μεγεθών το 2018\nSYN.KA: Σταθερός ο τζίρος το 2018


Χρήματα από τη διέλευση του αγωγού TAP για τους Δήμους της ΑΜ-Θ. - e-evros.gr\nΈργα και παρεμβάσεις ύψους 5 εκ. ευρώ, ως κοινωνική αντιπαροχή προς τους δήμους της Ανατολικής Μακεδονίας και Θράκης, ανακοίνωσε πως θα εξασφαλίσει η εταιρεία κατασκευής του αγωγού ΤΑΡ.\nΌμως τα χρήματα αυτά είναι στο πλαίσιο της κοινωνικής παροχής της εταιρίας και δεν έχει να κάνει με τα αντισταθμιστικά, υποστηρίζει ο πρόεδρος της Περιφερειακής Ένωσης Δήμων Ανατολικής Μακεδονίας και Θράκης Βαγγέλης Λαμπάκης και έθεσε για Τρίτη φορά το θέμα προς συζήτηση στο διοικητικό συμβούλιο της Περιφερειακής Ένωσης Δήμων.\nΌπως έγινε γνωστό ήδη από χθες αντισταθμιστικά οφέλη από τη διέλευση του αγωγού φυσικού αερίου TAP αποφάσισαν να διεκδικήσουν οι δήμαρχοι της Περιφέρειας Ανατολικής Μακεδονίας Θράκης (ΠΑΜΘ).\nΟ κ. Λαμπάκης διευκρίνισε ότι εντός 15 ημερών οι δήμαρχοι των δήμων από τους οποίους θα διέλθει ο αγωγός θα καταθέσουν στην ΠΕΔ εμπεριστατωμένη έκθεση-μελέτη προσδιορισμού των ζημιών (ένθεν κακείθεν του αγωγού δεν θα μπορεί να μπει τίποτε κάτω στη γη, ενώ μελλοντικά θα δημιουργηθεί πρόβλημα στην επέκταση και αξιοποίηση των περιοχών) που αναμένεται να προκληθούν, ώστε στη συνέχεια να γίνει ο προσδιορισμός και η διεκδίκηση μέσω της ΠΕΔ του ποσού που ο κάθε δήμος θα απαιτήσει ως αντιστάθμισμα.\nΟ πρόεδρος της ΠΕΔ τόνισε ότι οι αιτήσεις των δήμων ως προς τις βλάβες που θα δημιουργηθούν, λόγω της διέλευσης του αγωγού, θα πρέπει να είναι τεκμηριωμένες και βάσιμες καθώς «δεν μπορούμε να διεκδικήσουμε ένα τόσο μεγάλο ποσό χωρίς να υπάρχει η ανάλογη αιτία της ύπαρξης αντισταθμίσματος».\nΣτη συνέχεια οι εκθέσεις θα συνοψιστούν και θα διαβιβαστούν σε συνεργασία με την περιφέρεια και ίσως σε συνεργασία με το υπουργείο καθώς, σύμφωνα με τον κ. Λαμπάκη ήδη ο υπουργός Παραγωγικής Ανασυγκρότησης, Παναγιώτης Λαφαζάνης ζητά αντισταθμιστικότητα για το ελληνικό δημόσιο και τους αγρότες όσον αφορά στο πέρασμα του αγωγού μέσα από τα χωράφια τους.\nΗ δυνατότητα είσπραξης αντισταθμιστικών θα γίνει μέσα από τον προσδιορισμό ζημιών, έκανε γνωστό μιλώντας στον «Χρόνο» ο Βαγγέλης Λαμπάκης, διευκρινίζοντας πως «οι ζημιές θα υπάρξουν ή υπάρχουν σε κάθε δήμο που περνάει ο αγωγός ΤΑΠ. Ο κάθε δήμος θα συμπεριλάβει τα στοιχεία σε μία έκθεση και πρέπει βασίμως να αποδειχθεί η ζημία σε κάθε δήμο. Δεν δίνει κανείς λεφτά έτσι».\nΗ διαδικασία αυτή αναμένεται να απασχολήσει το επόμενο διοικητικό συμβούλιο της ΠΕΔ, «αφού έχουμε μαζέψει όλες τις εκθέσεις και έχουμε προσδιορίσει τις ζημίες, θα κρίνουμε και θα ελέγξουμε τη βασιμότητα και θα ανταλλάξουμε απόψεις. Αρχικά θα είναι διαβίβαση των εκθέσεων και των αιτημάτων μας, και βεβαίως –αν δεν τα βρούμε- υπάρχει μετά και η δικαστική διεκδίκηση που δεν συμφέρει ούτε το ένα μέλος ούτε το άλλο», ανέφερε σχετικά ο κ. Λαμπάκης, κάνοντας γνωστό ότι υπήρξε και επικοινωνία με τον περιφερειάρχη.\n«Ο περιφερειάρχης με καλή πίστη και συναίνεση με πήρε τηλέφωνο και μου είπε «πρόεδρε, μαζί να το δούμε το θέμα ΠΕΔ και περιφέρεια κι αυτό τον τιμά», σημείωσε ο πρόεδρος της Περιφερειακής Ένωσης Δήμων.\nΣτο δήμο Αλεξανδρούπολης ο αγωγός θα διέλθει μέσω δημοτικών εκτάσεων σε μήκος 54 χλμ προκαλώντας προβλήματα στην αξιοποίηση του γεωθερμικού πεδίου της περιοχής. «Στην Αλεξανδρούπολη ο δήμος έχει, βάσει συμβολαίου με την αποκεντρωμένη διοίκηση, την εκμετάλλευση και τη δυνατότητα ανίχνευσης του γεωθερμικού ρευστού σε εμβαδό περίπου 20.000 στρεμμάτων. Περίπου στο μέσο της εν λόγω έκτασης περνάει ο αγωγός TAP ακριβώς στο σημείο όπου, σύμφωνα με τα δεδομένα των εξειδικευμένων επιστημόνων, υπάρχει το ισχυρότερο γεωθερμικό πεδίο με το ισχυρότερο γεωθερμικό ρευστό.\nΟ δήμος λοιπόν θα πρέπει να μετατοπίσει τις γεωτρήσεις σε σημείο όπου θα είναι πιο αδύναμες. Αυτή την αδυναμία δεν μπορεί να την πληρώσει ο δημότης της Αλεξανδρούπολης ή ο δήμος. Θα την πληρώσει η εταιρία, η οποία θα κερδίσει τα μέγιστα από τη συγκεκριμένη επένδυση», εξήγησε ο δήμαρχος Αλεξανδρούπολης. Ως προς το εάν υπάρχει προηγούμενο αντίστοιχης διεκδίκησης ο πρόεδρος της ΠΕΔ απάντησε ότι δεν υπάρχει.


BRANDS :: Orchard Toys :: Jigsaw Παζλ :: Orchard Toys Giant Road Jigsaw Ηλικίες 3+ ετών\nΑρχική/BRANDS/Orchard Toys /Jigsaw Παζλ/Orchard Toys Giant Road Jigsaw Ηλικίες 3+ ετών\nΈνα πρωτότυπο παζλ δαπέδου 20 τεμαχίων με θέμα τους δρόμους της πόλης!\nΤο Giant Road είναι πολύ περισσότερο από ένα παζλ! Σχεδιάστε πολλές διαφορετικές διαδρομές χρησιμοποιώντας τα κομμάτια του παζλ με θέμα το δρόμο, τα οποία μπορούν να χρησιμοποιηθούν για να διδάξουν στα παιδιά την οδική ασφάλεια.\nΜπορείτε επίσης να προσθέσετε και τα αγαπημένα σας αυτοκίνητα και χαρακτήρες!\nΚαι θέλετε κατι ακόμη πιο μεγάλο και εντυπωσιακό ενώστε το παζλ Giant Railway και Giant Town για να δημιουργήσετε μια ολόκληρη πόλη!\nΔιαστάσεις 22 x 18εκ\nJaq Jaq Bird: Runner μαυροπίνακας σε γκρι...\nOrchard Toys Big Aeroplane Jigsaw Puzzle ...\nOrchard Toys Giant Railway Jigsaw Ηλικίες...\nOrchard Toys Who's in Space Jigsaw Ηλικίε...


Υπερπαραθυρεοειδισμός - HealthLoading\nΜπορεί να είναι η αιτία των συμπτωμάτων σας;\nΑιτία όλων αυτών των συμπτωμάτων μπορεί να είναι τα ψηλά επίπεδα ασβεστίου στο αίμα σε συνδυασμό με τη ψηλή παραθορμόνη (PTH) – μια ασθένεια γνωστή ως υπερπαραθυρεοειδισμός.\nΑπό που όμως προέρχεται, τι την προκαλεί, πως διερευνάται και πως θεραπεύεται;\nΟι φυσιολογικοί παραθυρεοειδείς αδένες, είναι μικρότεροι από ένα κόκκο φακής, βρίσκονται στο λαιμό πίσω από το θυρεοειδή αδένα και είναι 4 σε αριθμό στους περισσότερους ανθρώπους (2 σε κάθε μεριά του λαιμού – βλέπε σχήμα 1). Είναι υπεύθυνοι για τη ρύθμιση του ασβεστίου και του φωσφορικoύ άλατος στο σώμα μέσω της δράσης της ορμόνης που εκκρίνουν, της παραθορμόνης (PTH).\nΣχήμα 1 – Οι παραθυρεοειδείς αδένες στο λαιμό.\nΑπελευθέρωση ασβεστίου από τα κόκαλα\nΜεταβολισμός της βιταμίνης Δ στην ενεργή της μορφή\nΑπορρόφηση ασβεστίου από το λεπτό έντερο (μέσω της δράσης της ενεργοποιημένης βιταμίνης Δ)\nΑπορρόφηση ασβεστίου από τα νεφρά και αυξημένη απέκκριση φωσφορικoύ άλατος.\nΤο ασβέστιο και το φωσφορικό άλας είναι άκρως απαραίτητα για υγιή δόντια και κόκαλα. Το ασβέστιο είναι επίσης απαραίτητο για την πήξη του αίματος μετά από τραυματισμό και για την ομαλή λειτουργία των νευρώνων, των σκελετικών μυών και του μυοκαρδίου. Το φωσφορικό άλας είναι επίσης απαραίτητο για την παραγωγή ενέργειας στο σώμα.\nΑδένωμα ενός παραθυρεοειδή αδένα. Αυτή είναι η πιο συχνή αιτία όπου ένας καλοήθης όγκος προκαλεί ψηλά επίπεδα PTH στο αίμα (85% των περιπτώσεων)\nΥπερπλασία ή πολλαπλά αδενώματα παραθυρεοειδών αδένων. Περισσότεροι αδένες είναι παθολογικοί (15% των περιπτώσεων)\nΚαρκίνωμα παραθυρεοειδή αδένα. Πολύ σπάνια κακοήθεια (λιγότερο από 1:1,000,000 πιθανότητα) που διαγιγνώσκεται συνήθως σε συνδυασμό με γενετικά σύνδρομα ή σε άτομα που έχουν για οποιοδήποτε λόγο εκτεθεί σε ραδιενέργεια (συμπεριλαμβανομένης και της θεραπευτικής ακτινοθεραπείας).\nΣυχνά δεν προκαλούνται καθόλου (ή πολύ ήπια) συμπτώματα στα αρχικά στάδια και η διάγνωση γίνεται μετά από γενικές εξετάσεις αίματος που έχουν γίνει για άλλους λόγους. Όταν υπάρχουν συμπτώματα, συνήθως είναι μεταβλητά και απροσδιόριστα με την κούραση και τα χαμηλά επίπεδα ενέργειας να εμφανίζονται στο 80% των ασθενών. Άλλα συχνά συμπτώματα είναι οι γενικευμένοι πόνοι στους μύες και στις αρθρώσεις, αϋπνία, απώλεια μνήμης, δυσκολία στη συγκέντρωση και κατάθλιψη. Αν τα επίπεδα ασβεστίου είναι ιδιαίτερα ψηλά, συμπτώματα όπως αναγούλες, δυσκοιλιότητα, στομαχικός πόνος, δίψα, συχνοουρία αλλά και αρρυθμίες μπορεί να παρουσιαστούν. Πέραν όλων αυτών των υποκειμενικών (ως επί το πλείστον) συμπτωμάτων όμως, μπορεί να παρουσιαστεί οστεοπόρωση και αύξηση ασβεστίου στα ούρα με πέτρες στο ουροποιητικό σύστημα (βλέπε δράσεις παραθορμόνης). Σε προχωρημένο στάδιο, ο υπερπαραθυρεοειδισμός μπορεί να οδηγήσει και σε παγκρεατίτιδα, έλκη στομάχου, νεφρική ανεπάρκεια και στένωση στεφανιαίων και άλλων αρτηριών.\nΟ συνδυασμός ψηλού ασβεστίου και ψηλής PTH (συχνά και με χαμηλά επίπεδα φωσφορικoὐ άλατος) είναι χαρακτηριστικός του πρωτοπαθούς υπερπαραθυρεοειδισμού. Όταν η παραπάνω αρχική διερεύνηση εισηγηθεί πρωτοπαθή υπερπαραθυρεοειδισμό, περαιτέρω διερεύνηση ενδείκνυται ως ακολούθως:\nΕπίπεδα ασβεστίου στα ούρα: Συλλογή ούρων για 24 ώρες για να επιβεβαιώσει την διάγνωση.\nΒιταμίνη Δ: έλλειψη της μπορεί να οδηγήσει σε ψηλά επίπεδα PTH χωρίς να υπάρχει υπερπαραθυρεοειδισμός.\nΝεφρική λειτουργία: πρέπει να ελέγχεται μετρώντας κρεατινίνη ορρού για να αποκλείσουμε δευτεροπαθή υπερπαραθυρεοειδισμό.\nDEXA scan: για διερεύνηση οστεοπόρωσης.\nΥπερηχογράφημα νεφρών: για διερεύνηση νεφρολιθίασης.\nΥπερηχογράφημα λαιμού / παραθυρεoειδών: ένας έμπειρος ακτινολόγος με υπερηχογράφο υψηλής ευκρίνειας θα ψάξει την περιοχή γύρω από τον θυρεοειδή αδένα για παθολογικούς / υπερμεγέθεις παραθυρεοειδείς.\nΣπινθηρογράφημα παραθυρεοειδών: ο συνδυασμός του υπερηχογραφήματος και του σπινθηρογραφήματος έχει πέραν του >80% πιθανότητα ανάδειξης του παθολογικού παραθυρεοειδή αδένα.\n4D–CT / αγγειογραφία παραθυρεοειδών με επιλεκτινή δειγματοληψία αίματος για PTH: χρήσιμα εργαλεία σε περιπτώσεις επιμένοντα ή υποτροπιάζοντα υπερπαραθυρεοειδισμού.\nΣυχνή παρακολούθηση συμπτωμάτων και βιοχημικών παραμέτρων: Αν δεν υπάρχουν συμπτώματα, νεφρική δυσλειτουργία ή οστεοπόρωση και η βιοχημική ανωμαλία είναι μικρή, η κατάσταση του ασθενή μπορεί να παρακολουθηθεί για όσο χρονικό διάστημα δεν υπάρχει επιδείνωση. Αυτή η προσέγγιση δεν είναι πλήρως αποδεκτή από το σύνολο του ιατρικού κόσμου και αρκετές μελέτες έχουν δημοσιευθεί που συνιστούν χειρουργική αντιμετώπιση της νόσου σε όλες τις περιπτώσεις. Κάθε ασθενής θα πρέπει να συζητήσει τα υπέρ και τα κατά της κάθε προσέγγισης με τον ειδικό ιατρό που τον παρακολουθεί.\nΧειρουργική αντιμετώπιση (παραθυρεοειδεκτομή): Σε έμπειρα χέρια εξειδικευμένων χειρουργών ενδοκρινών αδένων, το ποσοστό επιτυχίας (πλήρους ίασης) ξεπερνά το 95%. Πολλές χειρουργικές μέθοδοι έχουν δημοσιευτεί με κύριο στόχο να μειωθεί στο ελάχιστο η επεμβατικότητα του χειρουργείου, χωρίς να μειωθεί το ποσοστό επιτυχίας. Η ιδανική τεχνική διαφέρει σε κάθε ασθενή και εξαρτάται κυρίως από τον προεγχειρητικό απεικονιστικό εντοπισμό (ή μη) του παθολογικού αδένα(ων) και την εμπειρία του χειρουργού.\nΦαρμακευτική αντιμετώπιση: Σε μεμονωμένες περιπτώσεις ασθενών που δεν είναι δυνατό να χειρουργηθούν (κυρίως λόγω άλλων σοβαρών ασθενειών) αλλά πάσχουν από έντονα συμπτώματα υπερπαραθυρεοειδισμού, ενδείκνυται φαρμακευτική αγωγή υπό τη στενή παρακολούθηση ενδοκρινολόγου. Διφωσφονικά μπορούν να δοθούν για βελτίωση αν διεγνωσθεί οστεοπόρωσης. Ένα σχετικά καινούριο φάρμακο, το cinacalcet μπορεί να χαμηλώσει αισθητά τα επίπεδα ασβεστίου και παραθορμόνης – δυστυχώς όμως δεν βελτιώνει την οστεοπόρωση, δεν μειώνει το ρίσκο στεφανιαίας νόσου και μπορεί επίσης να αυξήσει το ασβέστιο στα ούρα με πιθανό αυξημένο ρίσκο δημιουργίας λίθων στα νεφρά.


Πέτσας: Οι πολίτες θα ξέρουν το σχέδιο για τα περιοριστικά μέτρα στις 27 Απριλίου | Έθνος\n| Πολιτική | 17.04.2020 15:23\nΜιλώντας στην ΕΡΤ, ο Στέλιος Πέτσας ανέφερε για μια ακόμη φορά ότι το φετινό Πάσχα θα είναι διαφορετικό\nΙδιαίτερα σημαντικό χαρακτηρίζει ο κυβερνητικός εκπρόσωπος το γεγονός ότι η Εκκλησία της Ελλάδος ξεκαθάρισε στους πιστούς ότι οι εκκλησίες θα είναι κλειστές.\nΜιλώντας στην ΕΡΤ, ο Στέλιος Πέτσας ανέφερε για μια ακόμη φορά ότι το φετινό Πάσχα θα είναι διαφορετικό και υπογράμμισε ότι αν υπάρξουν μεμονωμένα περιστατικά θα ελεγχθούν. «Δεν βλέπουμε κάτι μαζικό. Ούτε είδαμε στις τελευταίες μετρήσεις κάποια πρόθεση μαζικής απειθαρχίας στο κάλεσμα της Εκκλησίας της Ελλάδος και τις οδηγίες της Πολιτείας. Αντίθετα, οι Έλληνες συμμορφώνονται», δήλωσε.\nΑναφορικά με τον τρόπο επιστροφής στην κανονικότητα και χαλάρωσης των περιοριστικών μέτρων, ο Στέλιος Πέτσας τόνισε ότι αυτή θα είναι σταδιακή και μακρόσυρτη και εξήγησε ότι δεν είμαστε ακόμα στη φάση χαλάρωσης. «Είμαστε στη φάση τήρησης των μέτρων, τουλάχιστον μέχρι τις 27 Απριλίου. Μέσα σε αυτό το χρονικό διάστημα επεξεργαζόμαστε ένα στρατηγικό σχέδιο μετάβασης. Όπως έχουμε πει η μετάβαση θα είναι σταδιακή, θα είναι σε φάσεις, θα είναι μακρόσυρτη, και θα είναι στοχευμένη, ώστε να μην έχουμε πισωγυρίσματα. Θα την μάθουν όλοι οι Έλληνες από τις 27 του μηνός και μετά για να προγραμματίσουν τη ζωή τους, τις οικονομικές και κοινωνικές πτυχές της καθημερινής δραστηριότητάς τους», τόνισε.\nΑπαντώντας στην κριτική του ΣΥΡΙΖΑ σχετικά με το «μαξιλάρι ασφαλείας», ο κ. Πέτσας τόνισε: «Δεν υπάρχουν «σκληρά-μαλακά» ή άλλα «μαξιλάρια». Υπάρχει ένα Ταμείο του Κράτους, όπως υπήρχε πάντα. Αυτό το Ταμείο του Κράτους θα ήθελα να το παρομοιάσω με ένα σπίτι, για να καταλάβουμε πόσο σημαντικό είναι. Στο ισόγειο υπάρχει ένα ποσό 15,7 δισ. ευρώ. Στον πρώτο όροφο υπάρχει ένα ποσό 11,5 δισ. ευρώ, που είναι τα διαθέσιμα που έχει το Κράτος στην Τράπεζα της Ελλάδος και όλα τα χρήματα που έχουν να κάνουν με φορείς της Γενικής Κυβέρνησης. Στον δεύτερο όροφο είναι το πακέτο -ας το πούμε έτσι- των ποσών που έχει ως κεντρικά διαθέσιμα το Κράτος, τα 9,5 δισ.. Όλα αυτά μαζί είναι 36 δισ.»\nΠαράλληλα, ο κυβερνητικός εκπρόσωπος τόνισε ότι κανείς δεν ξέρει πότε θα τελειώσει η υγειονομική κρίση και για αυτό δεν μπορεί να γίνει το εμπροσθοβαρές πρόγραμμα που προτείνει ο ΣΥΡΙΖΑ. «Λένε ο κ. Τσίπρας, ο κ. Τσακαλώτος και άλλα στελέχη του ΣΥΡΙΖΑ που ασχολούνται με τα οικονομικά: «Δώστε όλα τα λεφτά τώρα». Μα δεν ξέρει κανείς πότε θα τελειώσει η υγειονομική κρίση. Αν συνεχιστεί τον Μάιο, τον Ιούνιο, τι θα γίνει; Πρέπει η Ελλάδα να εξακολουθήσει να έχει την αξιοπιστία και την εμπιστοσύνη, με την οποία την περιβάλλουν οι αγορές. Όλοι πρέπει να ξέρουν ότι η Ελλάδα είναι συνεπής και μπορεί να αντεπεξέλθει σε όλες της τις υποχρεώσεις».\nΑναφορικά με το αν η κυβέρνηση έχει χρησιμοποιήσει από τα 36 δισ. ο Στέλιος Πέτσας σημειώνει ότι δεν έχει ακόμα χρειαστεί: «Στο Ταμείο του Κράτους τέλος Μαρτίου ήταν 36 δισ. ευρώ. Δεν είχε χρειαστεί να χρησιμοποιήσουμε κάτι. Όταν θα φτάσουμε στο τέλος Απριλίου, φυσικά και αναμένουμε να έχουμε ζητήματα. Τέλος Απριλίου θα γνωρίζουμε τι έχει γίνει. Το ίδιο και τον Μάιο, το ίδιο και για τον Ιούνιο. Δεν υπάρχει κανένα θέμα αδιαφάνειας. Αυτά δημοσιεύονται στο Δελτίο Εκτέλεσης Προϋπολογισμού. Όποιος δεν το ξέρει, μπορεί να μπει στην ιστοσελίδα του Υπουργείου Οικονομικών να το δει», κατέληξε.\nΤέλος, χαρακτήρισε φοβίες της αξιωματικής αντιπολίτευσης το ζήτημα που προέκυψε με την πιθανότητα διεξαγωγής πρόωρων εκλογών. «Δεν υπάρχει θέμα πρόωρων εκλογών. Οι εκλογές θα γίνουν στο τέλος της τετραετίας. Η εμπιστοσύνη στην ελληνική οικονομία έχει εμπεδωθεί. Η εμπιστοσύνη στους θεσμούς και σε ένα αποτελεσματικό Κράτος επίσης εμπεδώθηκε μετά τις τελευταίες δύο κρίσεις, την κρίση στον Έβρο και την υγειονομική κρίση της πανδημίας του κορονοϊού. Άρα, δεν υπάρχει κανένας λόγος να προχωρήσει κανένας σε εκλογές. Ο Πρωθυπουργός δεν το σκέφτεται. Οι εκλογές θα γίνουν στο τέλος της τετραετίας και τότε θα μπορέσουμε να έχουμε τη γνώμη των πολιτών για ένα σχέδιο που θα έχει ολοκληρωθεί, ώστε να προχωρήσουμε στην επόμενη μέρα».


την προετοιμασία των εργαλείων επιβίωσης το τζιπ επιβίωσης – Survival Tools\nPosted on September 16, 2018 by Chandra Arnold\nτην προετοιμασία των εργαλείων επιβίωσης το τζιπ επιβίωσης\nΈχω την άποψη, χωρίς να είμαι ειδικός, οτι τεχνικά μπορεί να γίνει. Βλέπεις οτι λήγει το εισιτήριό σου σε λίγο, κατεβαίνεις σε έναν ενδιάμεσο σταθμό και ξαναχτυπάς το εισιτήριό σου. Το σύστημα, με τον ανάλογο προγραμματισμό, βλέπει οτι δεν έχουν παρέλθει τα 90 λεπτά από την (πρώτη) επικύρωση και προχωράει σε δεύτερη (και τελική), ισχύουσα μέχρι την άφιξη του επιβάτη στο σταθμό προορισμού. Νομίζω πως να γίνει και καλά θα κάνουν οι αρμόδιοι να το δουν το θέμα, ενόψει των εσόδων που αναμένονται από την εφαρμογή του ηλεκτρονικού εισιτηρίου και στα πλαίσια της πολιτικής “φθηνού εισιτηρίου” που , απ΄όσο διαβάζουμε, εξετάζουν.\nΗ κλωτσιά στο πρόσωπο είναι ένα από τα μεγαλύτερα ρίσκα και μια από τις μεγαλύτερες φοβίες των τριαθλητών. Ο κίνδυνος μειώνεται αισθητά, κολυμπώντας με στυλ catch-up όταν είσαι στο… πάρτυ. Στο στυλ catch-up το ένα χέρι μένει τεντωμένο και το άλλο κάνει μια πλήρη περιστροφή και εναλλάξ! Έτσι το τεντωμένο χέρι προστατεύει το σώμα και το πρόσωπο διαρκώς! Ύστερα, μόλις βρείτε κάποιο κενό, πάτε στο κλασσικό ελεύθερο!\nPrevious PostPrevious “survival gear ideas outback survival gear hat”\nNext PostNext militärische Survival-Pack Überleben 815


in Beauty 29 Απριλίου 2020 30 Απριλίου 2020\nΕίναι γνωστό σε όλους ότι μία διατροφή πλούσια σε βιταμίνες είναι ευεργετική για την υγεία. Όμως, το ήξερες ότι υπάρχει μία βιταμίνη η οποία έχει πολλαπλά οφέλη για την επιδερμίδα σου; Αυτή δεν είναι άλλη από τη βιταμίνη Ε! Η βιταμίνη Ε είναι ένα σύνολο λιποδιαλυτών ενώσεων. Είναι γνωστή για τις αντιοξειδωτικές της ιδιότητες και σχετίζεται με την πρόληψη διάφορων ασθενειών!\nΌσον αφορά το δέρμα η βιταμίνη Ε έχει την ιδιότητα να επιβραδύνει τη γήρανση! Με ποιο τρόπο μπορούμε να επωφεληθούμε από αυτήν; Αρχικά μέσω των τροφών, όπως το σπανάκι, το μπρόκολο, το αμύγδαλο, τα φουντούκια αλλά και τους ηλιόσπορους! Όμως, για ακόμη πιο δραστικά αποτελέσματα μπορείτε να προμηθευτείτε κάψουλες βιταμίνης Ε να την σπάσετε και να εφαρμόσετε τα έλαιο που περιέχεται σε αυτές απευθείας στο δέρμα.\nin Beauty 29 Απριλίου 2020 28 Απριλίου 2020\nΜείναμε καιρό χωρίς καλλωπισμό και τώρα που σιγά σιγά θα ανοίξουν τις πόρτες τους τα καταστήματα, εμείς είμαστε έτοιμες να κάνουμε όσα δεν προλάβαμε να κάνουμε!\nΤο καλοκαίρι πλησιάζει και εμείς σκεφτόμαστε: «Να κάνει λέιζερ κανείς ή να μην κάνει;».\nΚαι εμείς είμαστε εδώ να σε ενημερώσουμε για να πάρεις την «σοφή» απόφαση!


από Vampirela Την / Το Τετ Δεκ 02, 2009 6:25 pm\nΠως σας φάνηκε το σημερινό επεισόδιο?\nαπό sifantid Την / Το Τετ Δεκ 02, 2009 7:08 pm\nΑν είναι δυνατόν! Τι είναι αυτά που λέει ο Ηλίας; Θα μας τρελάνει; Να θυσιάσουμε την Εύα για να πετύχει ο Μάνος; Καλός είναι... Μόνο το γιόκα του σκέφτεται!\nαπό loukasnora Την / Το Τετ Δεκ 02, 2009 7:09 pm\nΑΡΧΙΣΕΣ ΠΑΛΙ ΤΑ ΙΔΙΑ ΜΑΝΩΛΑΚΗ;;;;ΜΩΡΕ ΚΑΛΑ ΛΕΝΕ ΟΤΙ ΠΡΩΤΑ ΒΓΑΙΝΕΙ Η ΨΥΧΗ ΚΑΙ ΜΕΤΑ ΤΟ ΧΟΥΙ.ΤΙ ΛΥΣΣΑ ΕΙΝΑΙ ΑΥΤΗ ΠΟΥ ΕΧΕΙ ΠΙΑΣΕΙ ΤΟΝ ΗΛΙΑ ΝΑ ΤΑ ΞΑΝΑΦΤΙΑΞΕΙ Ο ΜΑΝΟΣ ΜΕ ΤΗΝ ΕΥΑ;ΑΦΟΥ ΔΕΝ ΘΑ ΕΙΝΑΙ ΠΟΤΕ ΕΥΤΥΧΙΣΜΕΝΟΙ ΑΥΤΟΙ ΟΙ ΔΥΟ ΜΑΖΙ.\nαπό sifantid Την / Το Τετ Δεκ 02, 2009 7:19 pm\nΕύα: "Εγώ με το Μάνο δε θα είμαι ποτέ ξανά μαζί..."\nΔεν το ξέρεις κορίτσι μου που λέει ο λαός "Μεγάλη μπουκιά φάε, μεγάλη κουβέντα μη λες!"; Αυτό πρέπει να εφαρμόζεις νομίζω...\nαπό sifantid Την / Το Τετ Δεκ 02, 2009 7:24 pm\nΕδώ έχει ζουμί η υπόθεση! Νταίζη-Λουκάς...!!! Κοίτα που μας τη βγαίνει η Νταιζούλα και από πάνω! Λες και η Αμαλία δεν έχει μάτια και ό,τι είδε ήταν παραισθήσεις! Μόνο που μίλησε έτσι η χαμένη για τη Νόρα, χαστούκι ήθελε! Και πολύ συγκρατήθηκε ο Λουκάκος! Πού να πιστέψει στα αυτιά του με αυτά που ακούει; Το παίζει και ταπεινό χαμομηλάκι η "κυρία"! Λέμε τώρα...\nαπό sifantid Την / Το Τετ Δεκ 02, 2009 7:25 pm\nΚαλά... Η συζήτηση Αμαλίας-Πέτρου... Όλα τα λεφτά! Απλά...\nαπό loukasnora Την / Το Τετ Δεκ 02, 2009 7:26 pm\nΑΧΟΥ ΜΩΡΕ Ο ΣΤΕΦΑΝΟΣ ΣΚΟΤΕΙΝΙΑΣΕ ΟΤΑΝ ΕΒΛΕΠΕ ΤΗΝ ΕΥΑ ΝΑ ΦΕΥΓΕΙ.ΟΧΙ ΟΤΙ Η ΕΥΑ ΠΗΓΑΙΝΕ ΠΙΣΩ.ΔΕ ΚΑΤΑΛΑΒΑ Η ΝΤΑΙΖΗ ΜΑΣ ΖΗΤΑΕΙ ΚΑΙ ΤΑ ΡΕΣΤΑ ΑΠΟ ΠΑΝΩ;ΚΑΙ Ο ΜΑΝΟΣ ΠΟΛΥ ΕΚΑΤΣΕ ΜΕ ΤΟ ΠΑΙΔΑΚΙ ΤΟΥ.ΠΡΟΣΕΧΕ ΜΗ ΠΑΘΕΙΣ ΤΙΠΟΤΑ ΑΠΟ ΤΗΝ ΤΟΣΟ ΕΝΤΟΝΗ ΕΝΑΣΧΟΛΗΣΗ ΜΕ ΤΗ ΜΙΚΡΗ.Ο ΡΟΥΣΣΟΣ ΕΙΡΩΝΕΥΕΤΑΙ ΚΙΟΛΑΣ;ΑΑΑΑΑΑΑ ΕΧΩ ΑΡΧΙΣΕΙ ΝΑ ΤΑ ΠΑΙΡΝΩ ΜΕ ΤΗΝ ΠΑΡΤΗ ΤΟΥ.\nαπό sifantid Την / Το Τετ Δεκ 02, 2009 7:29 pm\nΝόρα δε θα μας δείξουν καθόλου καλέ; Πέρασε μισή ώρα! Πού είναι οι σκηνές Νόρας-Λουκά; Ανυπομονώ...!\nαπό sifantid Την / Το Τετ Δεκ 02, 2009 7:30 pm\nΝα τα μας και ο Μπέλλος!!! Ταξιδάκια ονειρευόμαστε κ.Μπέλλο; Άντε να δούμε και τις ζήλιες του Λουκά!!! Όλα τα λεφτά!!!\nαπό loukitsa Την / Το Τετ Δεκ 02, 2009 7:32 pm\nsifantid έγραψε: Να τα μας και ο Μπέλλος!!! Ταξιδάκια ονειρευόμαστε κ.Μπέλλο; Άντε να δούμε και τις ζήλιες του Λουκά!!! Όλα τα λεφτά!!!\nχαχαχαχαχαχαχα Έλεος ο Ρούσσος.Ο Μπέλλος μπαίνει σφήνα.Να παντρευτεί τη Νόρααα ολεεε :D\nαπό loukitsa Την / Το Τετ Δεκ 02, 2009 7:33 pm\nΟ Λουκάς πάντα έτσι\nαπό loukasnora Την / Το Τετ Δεκ 02, 2009 7:33 pm\nΤΟ ΒΛΕΜΜΑ ΤΟΥ ΣΤΕΦΑΝΟΥ ΤΟ ΕΙΔΑΤΕ;ΑΡΧΙΣΑΝ ΤΑ ΟΡΓΑΝΑ.ΠΟΛΥ ΓΟΥΣΤΑΡΩ.Ο ΡΟΥΣΣΟΣ ΜΟΝΟ ΕΝΑ ΣΩΣΤΟ ΕΙΠΕ ΜΕΤΑ ΑΠΟ ΤΟΣΑ ΕΠΕΙΣΟΔΙΑ.ΛΟΥΚΑ ΠΑΝΤΡΕΨΟΥ ΤΗ ΝΟΡΑ ΚΑΙ ΑΣΕ ΤΗ ΝΤΑΙΖΗ ΝΑ ΚΟΥΡΕΥΕΤΑΙ.\nαπό sifantid Την / Το Τετ Δεκ 02, 2009 7:34 pm\nΜου άρεσε πάρα πολύ η σκηνή Λουκά-Ρούσσου! Κοίτα τι κάνουν οι γεροντοέρωτες! (Μην το διαβάσει η Νίκη αυτό, θα φρίξει!)\nαπό loukasnora Την / Το Τετ Δεκ 02, 2009 7:36 pm\nsifantid έγραψε: Μου άρεσε πάρα πολύ η σκηνή Λουκά-Ρούσσου! Κοίτα τι κάνουν οι γεροντοέρωτες! (Μην το διαβάσει η Νίκη αυτό, θα φρίξει!)\nΠΟΛΥ ΦΟΒΑΜΑΙ ΠΩΣ ΔΕ ΘΑ ΤΗΝ ΑΠΟΦΥΓΕΙ ΤΗ ΦΡΙΚΗ Η ΑΛΛΗ ΝΙΚΗ ΤΗΣ ΠΑΡΕΑΣ ΜΑΣ.\nαπό sifantid Την / Το Τετ Δεκ 02, 2009 7:36 pm\nΔε θα με χαλούσε γάμος Νόρας-Λουκά... Όχι...! Μέχρι και στον ύπνο μου τον έχω δει!\nαπό loukitsa Την / Το Τετ Δεκ 02, 2009 7:38 pm\nΟύτε εμένα με χαλάει αλλά είναι πολύ νωρίς ακόμα να γίνει γάμος σε λίγο που θα μάθει για το επαγγελματικό ταξίδι Μπέλλου-Νόρας να δω το Λουκά!\nΕίδατε βλέμματα Μελίτας-Μάνου σήμερα???\nαπό loukasnora Την / Το Τετ Δεκ 02, 2009 7:42 pm\nΤΑ ΕΙΔΑΜΕ ΤΑ ΒΛΕΜΜΑΤΑ ΜΕΛΙΤΑΣ ΜΑΝΟΥ.ΘΑ ΤΑ ΣΧΟΛΙΑΣΩ ΑΡΓΟΤΕΡΑ ΟΜΩΣ ΑΥΤΑ.ΕΠΙΤΕΛΟΥΣ Η ΜΕΛΙΤΑ ΔΕΙΧΝΕΙ ΝΑ ΕΝΔΙΑΦΕΡΕΤΑΙ ΚΑΙ ΓΙΑ ΚΑΤΙ ΑΛΛΟ ΕΚΤΟΣ ΑΠΟ ΤΑ ΠΟΙΗΜΑΤΑ ΤΟΥ ΚΑΡΤΑΛΗ.ΜΕΛΙΤΑ ΣΕ ΑΥΤΟ ΚΑΙ ΜΟΝΟ ΤΟ ΘΕΜΑ ΜΑΖΙ ΣΟΥ.ΑΛΛΑ ΛΙΓΟ ΓΡΗΓΟΡΑ ΤΕΛΕΙΩΣΕ Η ΣΚΗΝΗ ΜΕΛΙΤΑΣ ΝΤΑΙΖΗΣ.\nαπό sofia_edem_fanatic Την / Το Τετ Δεκ 02, 2009 7:43 pm\nεχω μια πολυ μεγαλη απορια...λοιπον ο μανος ξερει οτι ο μπελλος τον κοροιδευει...γιατι λοιπον αφηνει την νορα να κανει κατι μαζι του και δεν της λεει την αληθεια να την προστατεψει????ελεος...\nαπό loukitsa Την / Το Τετ Δεκ 02, 2009 7:44 pm\nΘεός ο Λουκάς νευράκια\nαπό sofia_edem_fanatic Την / Το Τετ Δεκ 02, 2009 7:44 pm\nαρχισαν πο ζηλειες του λουκα.... :cheers: :cheers: :cheers:\nαπό loukasnora Την / Το Τετ Δεκ 02, 2009 7:46 pm\nΕΠΙΤΕΛΟΥΣ ΣΚΗΝΗ ΝΟΡΑΣ ΛΟΥΚΑ.ΕΠΙΤΕΛΟΥΣ Ο ΛΟΥΚΑΣ ΖΗΛΕΥΕΙ.ΖΗΤΩΩΩΩΩΩΩΩ.ΤΟΝ ΕΙΔΑΤΕ ΠΩΣ ΧΛΟΜΙΑΣΕ ΜΟΛΙΣ ΑΚΟΥΣΕ ΟΤΙ ΘΕΛΕΙ ΝΑ ΑΓΟΡΑΣΕΙ ΕΣΩΡΟΥΧΑ;ΕΤΣΙ ΝΟΡΑ ΕΤΣΙ ΨΗΣΤΟΝ.\nαπό loukitsa Την / Το Τετ Δεκ 02, 2009 7:46 pm\nΒλέμμα η Νόρα όταν εφευγε ο Λουκάς!!!!!!!Τύπου ζηλεύουμε Λουκάκο!!!!!!\nαπό sifantid Την / Το Τετ Δεκ 02, 2009 7:47 pm\nΗ Νόρα το ψάρι στα χείλη του ψήνει του Λουκά και πολύ το ευχαριστιέμαι! Α, ρε γλέντια! Τι ήταν αυτό με τα εσώρουχα; Και το βλέμμα του Λουκά; Ή το άλλο; "Νόρα το έχεις ξεχάσει το σπορ"-"Δεν ξεχνιούνται αυτά Λουκά μου!"! Να που η Νόρα τώρα ξέρει τι θέλει και προσπαθεί να το -ή μάλλον τον- αποκτήσει! (και αναφέρομαι στο Λουκάκο!) Μόνο μια prive σουίτα έμεινα Λουκάκο! Ακούς; Τέλεια σκηνή!!!\nαπό loukitsa Την / Το Τετ Δεκ 02, 2009 7:48 pm\nΟ Μανος όμως δεν του είπε να χωθεί στη Νόρα ίσα-ίσα\nloukitsa έγραψε: Βλέμμα η Νόρα όταν εφευγε ο Λουκάς!!!!!!!Τύπου ζηλεύουμε Λουκάκο!!!!!!\nΓιατί του Λουκά πίσω έπεφτε; Τύπου Τι θα κάνει τώρα με αυτόν εκεί!!!


Μόδα και ψυχολογία κατά το διάστημα της πανδημίας - dimitradanika.gr\nΜόδα και ψυχολογία κατά το διάστημα της πανδημίας\n10 Οκτ Μόδα και ψυχολογία κατά το διάστημα της πανδημίας\nPosted at 19:07h in Hai (e)r Trends by dimitra\nΗ μόδα αποτελούσε πάντα μια δημιουργική και ψυχοθεραπευτική διέξοδο, αλλά μετά από σχεδόν δύο χρόνια που περάσαμε μέσα στα σπίτια μας, το μέλλον της μόδας μοιάζει αβέβαιο. Με τηλεργασία από το σπίτι, η οποία καλά κρατεί ακόμα για κάποιους από εμάς, τα σκληρά τζιν παντελόνια αντικαταστάθηκαν από παντελόνια με ελαστικές ζώνες ή ακόμα και πιζάμες σε ακραίες περιπτώσεις και τα θηλυκά τακούνια ή τα αθλητικά patterned sneakers, με παντόφλες σπιτιού. Με λίγα λόγια η μόδα επηρεάστηκε καθοριστικά από τη ψυχολογία που καθιέρωσε η εποχή του covid.\nΤο πόρισμα, σύμφωνα με ψυχολόγους μόδας, αναφέρει πως ίσως η μόδα της άνεσης στα ρούχα ίσως ήρθε για να μείνει για καιρό, αλλά και η ίδια η προσέγγιση της μόδας από την πλευρά της, δεν θα είναι η ίδια. Εφαρμόζονται ήδη συγκεκριμένες ψυχολογικές θεωρίες για να παρατηρηθεί η μόδα που θα παγιώσει η ίδια η εποχή της πανδημίας και αυτή που θα συνεχίσει στην μετά την πανδημία εποχή.\nΠώς όμως επηρέασε αυτή η αλλαγή στις επιλογές, την ίδια τη μόδα και την παραγωγή της;\nΗ βιομηχανία της μόδας, λόγω της ίδιας της φύσης της είχε έντονη ύφεση, αφού η πλειοψηφία των ανθρώπων περιόρισε την κυκλοφορία σε δημόσιους χώρους λόγω και της επέκτασης της τηλεργασίας, κάτι που προσδιόρισε και τις ανάγκες τους. Τα καινούργια σύνολα αντικαταστάθηκαν από πρόχειρα ρούχα του σπιτιού και τα εκλεπτυσμένα υποδήματα από χνουδωτές παντόφλες και κάλτσες μέχρι τον αστράγαλο (για τις κρύες μέρες στον καναπέ, ό,τι πρέπει). Το γεγονός μάλιστα ότι πρόκειται για μια βιομηχανία που κατά ένα μεγάλο ποσοστό της το κοινό επιλέγει το φυσικό κατάστημα — μελέτες έχουν υπολογίσει περίπου 80% των συναλλαγών— έχει δημιουργήσει τεράστια προβλήματα σε όλο το εύρος της οικονομίας παγκοσμίως.\nΠαράλληλα, παρατηρείται ολοένα και μικρότερη παραγωγή προϊόντων από τους ίδιες τις εταιρείες παραγωγής ρουχισμού και υποδημάτων, με την ποιότητα είναι πλέον πιο σημαντική από την ποσότητα όπως όλα δείχνουν. Αυτό φυσικά δεν αποδεικνύεται εντελώς καταστροφικό, αντιθέτως, θα συμβάλλει ίσως μελλοντικά στην ύφεση της fast fashion νοοτροπίας που ακόμα τουλάχιστον ακμάζει στη χώρα μας, καθώς και στην περιβαλλοντική προστασία.\nΑν και για κάποιους ακούγεται γραφικό να μιλάμε για τη μόδα τη στιγμή που ένας ιός έχει εγκατασταθεί στις ζωές μας με πάνω από 2% θνησιμότητα, οι επιπτώσεις που φέρει όμως και στο πεδίο της μόδας είναι εξαιρετικά σοβαρές. Σύμφωνα με μελετητές, η βιομηχανία της μόδας συμβάλλει στην παγκόσμια οικονομία περίπου κατά 2.5 τρισεκατομμύρια ευρώ ετησίως, συνεπώς μιλάμε για ένα πλήγμα που θα επηρεάσει την παγκόσμια οικονομία και το μεγαλύτερο φάσμα των επιχειρήσεων.\nΌσον αφορά το τι άφησε στη ψυχολογία του καταναλωτή εν μέσω πανδημίας, ακόμα και με την επιστροφή των φυσικών καταστημάτων, αναμφισβήτητα η στροφή τους στο ηλεκτρονικό εμπόριο γιγαντώθηκε και αυτό προσφέρει μια σημαντική ευκαιρία για τις μικρές επιχειρήσεις να κυριαρχήσουν. Ολοένα και περισσότεροι, περίπου το 40% στρέφεται σε second hand καταστήματα ή σε e–shops μικρών επιχειρήσεων που αναγράφουν ελληνική ταμπέλα στο καρτελάκι τους.\nΕίναι δεδομένο πάντως ότι η διάθεση των ανθρώπων να ζήσουν πιο έντονα την ζωή τους μετά την εμπειρία της πανδημίας θα συνεχίσει να οδηγεί τις επιλογές τους για περισσότερο χρώμα και παιχνίδι. Συνεπώς, αν και το μαύρο θα είναι πάντα μια all time classic επιλογή, το χρώμα σε ότι label κι αν επιλέξουμε να βάλουμε στην ντουλάπα μας θα δώσει μια νότα αισιοδοξίας και ανανέωσης για τη νέα σεζόν.\ndimitra danika, empowering women, salon des idees


ΤΟ ΚΟΙΝΟ ΤΩΝ ΑΠΑΝΤΑΧΟΥ ΕΛΛΗΝΩΝ: Δημοψήφισμα στην Τουρκία: Για απάτη μιλά η αντιπολίτευση !\nΔημοψήφισμα στην Τουρκία: Για απάτη μιλά η αντιπολίτευση !\n«Η Ανώτερη Εφορευτική Επιτροπή απέτυχε καθώς επέτρεψε\nνα διαπραχθεί απάτη στο δημοψήφισμα» δήλωσε ο αναπληρωτής πρόεδρος του κόμματος Μπουλέντ Τεζτζάν σε δημοσιογράφους από τα κεντρικά γραφεία του CHP στην Άγκυρα. Ο ίδιος κατήγγειλε ότι διαπράχθηκαν παράνομες ενέργειες υπέρ της τουρκικής κυβέρνησης.\nΑναρτήθηκε από ... στις 9:07 μ.μ.


ΑΠΙΣΤΕΥΤΟ: ''ΜΕΡΑΚΛΗΣ'' ΕΤΩΝ 91!! ΒΓΗΚΕ ΑΠΟ ΤΟ ΜΠΑΝΙΟ ΤΟΥ ΚΑΙ ΑΡΧΙΣΕ ΝΑ ΚΥΝΗΓΑ ΤΗΝ ΟΙΚΙΑΚΗ ΒΟΗΘΟ ΓΙΑ ΝΑ… :: ifonitispellas.gr\nΑΠΙΣΤΕΥΤΟ: ''ΜΕΡΑΚΛΗΣ'' ΕΤΩΝ 91!! ΒΓΗΚΕ ΑΠΟ ΤΟ ΜΠΑΝΙΟ ΤΟΥ ΚΑΙ ΑΡΧΙΣΕ ΝΑ ΚΥΝΗΓΑ ΤΗΝ ΟΙΚΙΑΚΗ ΒΟΗΘΟ ΓΙΑ ΝΑ…\nΗ καταγγελία προκάλεσε αίσθηση στη Λάρισα και όχι μόνο. Οικιακή βοηθός κατηγορεί 91χρονο (!) για σεξουαλική παρενόχληση στο σπίτι που δούλευε...\nΜήνυση κατά ενός υπερήλικα για απόπειρα βιασμού κατέθεσε το βράδυ της Τρίτης (15-06-2021) στην Υποδιεύθυνση Ασφάλειας Βόλου, μια 50χρονη Βολιώτισσα, που πήγε στο σπίτι του ηλικιωμένο σε χωριό της Λάρισας, για να εργαστεί ως οικιακή βοηθός.\nΗ γυναίκα ανέφερε ότι άμεσα έφυγε από το σπίτι του ηλικιωμένου, πήρε το λεωφορείο για Βόλο και προχθές το βράδυ κατάθεσε μήνυση σε βάρος του για απόπειρα βιασμού. Σύμφωνα με το magnesianews.gr, η μήνυση κατατέθηκε στην Υποδιεύθυνση Ασφάλειας Βόλου, ωστόσο με την υπόθεση ασχολείται το Αστυνομικό Τμήμα Κιλελέρ, στην περιοχή του οποίου υπάγεται ο τόπος κατοικίας του υπερήλικα, ο οποίος, σύμφωνα με πληροφορίες, δεν συνελήφθη.


Οι γονείς του Ούγκο Τσάβες θρηνούν το νεκρό παιδί τους - NewsIt.com.cy\nΟι πιο τραγικές φιγούρες. Η Έλενα Φρίας και ο Ούγκο Τσάβες ο μεγαλύτερος. Οι γονείς του ηγέτη της Βενεζουέλας, σπαράζουν πάνω από το φέρετρο με τη σορό του νεκρού παιδιού τους.\nΣπαράζουν όπως σπαράζει ολόκληρη η Βενεζουέλα για το χαμό του ηγέτη της, αλλά ο πόνος τους είναι διπλός... Οι φωτογραφίες που κάνουν το γύρο του κόσμου από το λαϊκό προσκύνημα στη σορό του Τσάβες, που εκτίθεται από την Τετάρτη στο παρεκκλήσι της Στρατιωτικής Ακαδημίας και θα παραμείνει εκεί για ακόμη επτά μέρες, μετά την κηδεία, μοιράζονται στα ειδησεογραφικά πρακτορεία από την κυβέρνηση της Βενεζουέλας. Το Miraflores (προεδρικό μέγαρο) τις δίνει.\nΟι γονείς του Ούγκο Τσάβες ζουν τη χειρότερη στιγμή που μπορεί να ζήσει ένας γονιός, ετοιμάζονται να αποχαιρετίσουν για πάντα το παιδί τους.\nΠρόσωπα βουβά και θλιμμένα. Η κόρη του Ρόζα Βιρτζίνια φορά μαύρα γυαλιά συνεχώς.\nΟι γονείς του Ούγκο Τσάβες\nΗ κόρη του Μαρία Γκαβριέλα\nΗ δεύτερη κόρη του ηγέτη της Βενεζουέλας, Ρόζα Βιρτζίνια, με την πρόεδρο της\nΒραζιλίας Ντίλμα Ρούσεφ\nΈνας από τους αδερφούς του Ούγκο Τσάβες, Αργένις


Δεν είναι ότι οι σύντροφοι ψεύδονται όταν δηλώνουν πως δεν μπορούν να ζήσουν χωρίς τον άλλον! - NGradio.gr\nΔεν είναι ότι οι σύντροφοι ψεύδονται όταν δηλώνουν πως δεν μπορούν να ζήσουν χωρίς τον άλλον!\ntoday5 Ιουνίου, 2021\nΤο μόνο πράγμα που πρέπει να σκεφτούμε είναι ότι ενώ τα αισθήματα τους είναι γνήσια, η γνησιότητα και η αλήθεια ανήκουν στην στιγμή.\nΟι άνθρωποι δεν έχουν ποτέ γνώση για την ροή της ζωής.\nΤο άτομο που μοιάζει όμορφο σήμερα ίσως δεν θα είναι ίδιο μετά από λίγα χρόνια.\nΜόλις ο αρχικός ενθουσιασμός και η αγάπη φθαρούν, γίνεται ο δεσμός φυλακή.\nΗ φιλία μπορεί να είναι δυνατή μόλις οι άνθρωποι αφήσουν αυτό τον δεσμό. Αν και όταν νιώσουν την αγάπη να απομακρύνεται, θα είναι ελεύθεροι να μείνουν ή να προχωρήσουν.\nΜόνο όταν θα είναι ίσοι σεβασμού η κοινωνία θα απελευθερωθεί πραγματικά από λανθασμένες ιδέες και θα φορέσει τα αυθεντικά της χρώματα.\nΛόγω της προσπάθειας του ανθρώπου η κοινωνία έχει γίνει αφύσικη, σε βαθμό που πρέπει να απαντάμε στο δικαστήριο για τις ιδιωτικές μας υποθέσεις.\nΑυτός είναι ένας άλλος τρόπος για την ενίσχυση της κυριότητας του ενός έναντι στον άλλον.\nΤο ισχυρότερο εφόδιό μας είναι το μυαλό. Ο τρόπος που το χειριζόμαστε όμως, το κάνει όπλο ή εργαλείο!\nΤο μυαλό είναι το ισχυρότερο όπλο. Ούτε τα χρήματα, οι διασυνδέσεις, η ομορφιά, τα όπλα αλλά το μυαλό. Με αυτό δημιουργεί και καταστρέφει κανείς κατά βούληση. Είναι ικανό για όλα και αποδεικνύεται διαχρονικά μέσα από διάφορους τομείς. Είναι όμως ένα όπλο, το οποίο αν δεν χειριστεί σωστά, η κάννη του θα κοιτάει τον ιδιοκτήτη, ενσκήπτοντας καθολικά στη ζωή του. Με σωστή διαχείριση καταρρίπτει όρια, πεποιθήσεις και δημιουργεί πέρα από τη […]\ntoday13 Ιουνίου, 2021